Bu qədər də yox, Abasov » Football-plus.az\n23 may 12:18Yazar\nBəlkə də başverənləri hələ də qəbul etmək istəmirlər. Axı, illərlə gözlənilən həsrət bitəcəkdi. Sumqayıtlı futbolsevərlər də Avroliqa həyəcanını yaşacaqdı. O azarkeşlər ki, sevimlilərini heç bir oyunda tək qoymamışdılar. O azarkeşlər ki, komanda ətrafında yumruq kimi birləşmişdilər. O azarkeşlər ki, cəmi 1326 tamaşaçıya “qucaq açan” arenanın sərhədlərinə sığmırdılar. Əslində yarım milyonluq şəhərin, özü də futbolla nəfəs alan şəhərin bu cür stadiona sıxışdırılması özü ayrıca söhbət mövzusudu. Zaman-zaman bununla bağlı xoş vədlər verilsə də, hələ ki yenilik yoxdu. Nə isə, mövzudan kənara çıxmayaq.\n“Sumqayıt” azarkeşləri artıq Avroliqanın xəyalı ilə yaşayırdı. Sırf yerli oyunçularla bunun rellaşdırılması möhtəşəm və heç kimin indiyədək bacarmadığı bir uğur olacaqdı. Ancaq hər şey yolunda getdiyi bir vaxtda bütün arzular, hədəflər alt-üst oldu. Kimlərdi günahkar? Bu uğursuz mənzərənin “rəssam”ı kimdi? Günah futbolçulardadı, yoxsa baş məşqçidə? Bəlkə elə Samir Abasovun dediyi kimi səbəbkar məlum strategiyadı? Ola bilsin, bütün sadaladıqlarımız xırda-xırda yığılaraq sonda ümidlərin çilik-çilik olmasında rol oynadı. Fakt isə budu ki, ölkə futboluna öz töhfəsini verən bir şəhər Avropa arenasına bu qədər yaxın olarkən uzaq qaldı. Bir də belə fürsət ələ düşəcək? Çətin.\nAbasov cəsarətli açıqlamaları ilə hər kəsin rəğbətini qazana bilib. Özü də o təkcə “dil pəhləvanı” deyil. “Sumqayıt”da gördüyü işlər göz qabağındaydı. Mövsümün əvvəlində avrokuboklara iddialılar sırasında göstərilməyən kollektiv 5 tur öncəyə kimi AL-ə ən real namizəd idi. Təbii, bu yüksəlişdə məşqçinin əməyi danılmazdı. Kubokda “Qarabağ” mübarizədən kənarlaşdırılanda da “gənclik şəhəri” təmsilçisi boyundan yuxarı tullana bilmişdi. Odu ki, “kimyaçılar”ın uğurlu çıxışında Abasovun işini heçə endirmək ədalətsizlik olar. Düzdü, sonda Avroliqa hədəfi gerçəkləşmədi. Lakin görülən işlər, 11 oyunluq məğlubiyyətsiz seriya göz qabağındadı. Bu gün komandanın AL-ə düşməməsini uğursuzluq kimi dəyərləndiririksə, həmin hədəfi bu qədər yaxına gətirən də Abasovun komandası idi. Lakin...\nSamir bəy “Zirə”yə məğlubiyyətdən sonra istefa verdiyini açıqladı. Qəbul olunacaq, ya yox – bunu zaman göstərəcək. Lakin Abasovun xarakterinə bələd olan hər kəs onun qərarından dönməyəcəyini bilir. Hərçənd ölkə futbolunda, futbol ictimaiyyətində “olmaz” dediyimiz o qədər şeylər olub ki... Hər halda, hadisələri qabaqlayıb fikir yürütmək doğru deyil. Gözləyək, necə olacağını görək. Sadəcə, mətbuat konfransında dediyi sözlər Abasova heç yaraşmadı. Bir baş məşqçinin yetirmələrini bu qədər aşağılması çox pis göründü. Komandasını “reabilitasiya mərkəzinə çevrilmiş” adlandıran baş məşqçi bütün günahı yetirmələrinin üstünə atır. Futbolçuları bu qədər aşağılmaq olmaz. Desəydi ki, komandanı psixoloji cəhətdən kökləyə bilmədim, hamının Abasova hörməti birəbeş artacaqdı. Hər kəs düşünücəkdi ki, halal olsun, futbolçularının tərəfini saxladı, məsuliyyəti üzərinə götürdü. Ən pisi budu ki, təkcə bu oyunda belə açıqlama vermədi. Son turlar hər uğursuzluqdan sonra futbolçularını suçlayır, səviyyələrinin yetmədiyini söyləyirdi. Əlbəttə, taleyüklü oyuna çıxan futbolçular baş məşqçidən elə “təriflər” eşidəndə, normalda edə biləcəyini də reallaşdıra bilmir. Bu qədər də yox, Abasov.\nO başqa məsələ ki, digər komandalarda heyətə düşə bilməyənlərin çoxu “Sumqayıt”a üz tutur. Bu komandada özünə gəlir, yenidən parlayır. Bütün bunlara, türklər demiş, eyvallah. Ancaq 11 oyun məğlub olmayan, “Qarabağ”ı kubokdan uzaqlaşdıran da elə bu futbolçular idi. Hansısa baş məşqçinin komandasına bu cür yanaşmasını xatırlamaq çətindi. Həmin oyunçular ardıcıl 5 oyunda qalib gələ bilmirsə, deməli, baş məşqçidə də günah var. Gücləri çatmadı? Deməli, güc düzgün bölüşdürülməyib. Təzyiq altında oynayırdılar? Deməli, komanda psixoloji cəhətdən oyunlara köklənməyib. Arxayınlaşıblar? Deməli, məsuliyyət qorunmayıb. Bunları kim etməliydi? Baş məşqçi! Ortada uğursuzluq var? Deməli, baş məşqçinin günahı var.\nYadınızdadısa, “Sumqayıt”ın enişindən öncə Samir bəyin komandada qalıb-qalmayacağı müzakirəyə çıxdı. Gah “Neftçi”ylə adı yanaşı hallandı, gah da “Qəbələ”ylə. Sonradan onun “kimyaçılar”la yeni – ikillik müqavilə bağlayacağı və daha yüksək maaş alacağı söhbəti gündəmə gəldi. Ardınca isə hər kəsi təəccübləndirən, Avroliqaya çıxmaq üçün real şans yaxalayan komanda uğursuzluq zolağına düşdü, heç cür özünə gələ bilmədi. İndi düşündürücü məqam budu: görəsən, həmin olayların bir-biri ilə əlaqəsi var? Əsas səbəb olmasa belə, sadaladıqlarımızın uğursuzluğa müəyyən təsiri oldu. Bəs bunun günakarı kimdi? Reabilitasiya mərkəzinə çevrilmiş komanda, yoxsa Samir Abasov? Siz qərar verin.\nŞikəst kimdi - Samir Abasov, yoxsa futbolçular? Samir Abasov istefa verdi “Sumqayıt” strategiyanı dəyişməyəcək Sumqayıtda ölüm-qalım savaşı “Sumqayıt”ın “relsdən çıxmasının” real səbəbləri\nДелюсь с вами информацией - создание, продвижение и заработок на сайте работа через интернет на дому беларусь хочешь реально зарабатывать деньги в интернете? Читай статью и получи первый доход уже через пару часов!


Məhkumların ölüm səviyyəsi azalırmı?\n18:44 26.06.2017 (Yenilənib 21:10 26.06.2017)\n"Bu gün ölkədə 15 məhkuma bir personal düşür"\nBAKI, 26 iyun — Sputnik. İyunun 25-də Ədliyyə Nazirliyinin yanında İctimai Komitənin səlahiyyət müddəti başa çatdı. Seçildiyi 2 il ərzində komitə nümayəndələri cəzaçəkmə müəssisələrində görüşlər keçirib, məhkumların problemləri ilə yaxından maraqlanıblar.\nİctimai Komitənin üzvü, hüquqşünas Əliməmməd Nuriyev Sputnik Azərbaycan-a müsahibəsində hazırda cəzaçəkmə müəssisələrinin vəziyyəti, edilmiş dəyişikliklər, çatışmamazlıqlar haqqında danışıb.\n© Photo : Facebook / Alimammed Nuriyev\n"Konstitusiya" Araşdırmalar Fondunun rəhbəri, hüquqşünas Əliməmməd Nuriyev\n- Əliməmməd müəllim, siz tez-tez cəzaçəkmə müəssisələrində monitorinqlər keçirirsiniz. Sizcə son illərdə cəzaçəkmə müəssisələrində nə kimi işlər görülüb. Məhkumların nə kimi problemləri və ehtiyacları var?\n— Son illərdə ədliyyə sistemində aparılan islahatlar ədliyyə sisteminin penitensiar xidmətindən də yan keçməyib. İstər təminat, istər cəzaçəkmə müəssisələrinin maddi-texniki bazası və vəziyyəti baxımından, istər məhkumların yaşayış yeri ilə bağlı, istər səhiyyə xidmətlərinə çıxışla bağlı, rejim yerinin dəyişdirilməsi ilə bağlı, şərti azadlıqdan məhrumetmə ilə bağlı çox işlər görülüb. Əvvəlki illərlə müqayisə etsək, məhkumlar arasında vərəmim yayılması minimuma endirilib. Vərəmli xəstələr arasında ölüm 66 dəfə azalıb. Məhkumlar arasında ümumiyyətlə ölüm halları 30 dəfədən artıq azalıb. Digər tərəfdən, məhkumların ətraf mühitlə bağlı, onların yaxın qohumları ilə əlaqə saxlamaq problemləri həllini tapıb. Demək olar ki, onlar hər həftə telefonla əlaqə saxlamaq hüququna malikdirlər. Məhkumlar cinayətin rejim növündən asılı olaraq uzunmüddətli görüş saatları artırılıb. Eyni zamanda, yeni cəzaçəkmə müəssisələri tikilib, bəziləri tikilməkdə davam edir. Yəqin ki, yaxın vaxtlarda istifadəyə veriləcək. Yeni müəssisələr Avropa standartlarına uyğunlaşdırılıb. Adambaşına düşən sahə genişləndirilib, qida rasionunda əhəmiyyətli dəyişikliklər edilib. Nazirlər Kabineti tərəfindən məhkumların qida rasionu dəyişdirilib. Eyni zamanda, məhkumların geyimlə təmin edilməsi məsələsində də mühüm dəyişikliklər edilib. Xüsusilə vaxtından əvvəl şərti azadlığa buraxılmağın tətbiqi ilə əlaqədar çox əhəmiyyətli irəliləyişlər baş verib. Son 4 ildə 7000-dən çox şərti olaraq azad edilib.\nPenitensiar xidmət əməkdaşların sosial müdafiəsi istiqamətində mühüm addımlar atılıb. Çünki buna ehtiyac var. Eyni zamanda, personalın artırılmasına da ehtiyac hiss edilir. Çünki bu gün ölkədə 15 məhkuma bir personal düşür. Bu yetərincə çox aşağı rəqəmdir. Bəzi ölkələrdə iki məhkuma bir personal düşür. Xüsusilə psixoloji və sosial işçilərin cəlb edilməsi vacib məsələlərdəndir. Sıxlığın azaldılması da önəmli məsələlərdəndir. Çünki ölkədə cəzaçəkmə müəssisələrinin çoxu ötən əsrin əvvəllərində tikilib, bəziləri isə profil olaraq heç bu istiqamətdə deyil. Bunların dəyişdirilməsi zaman alan məsələdir.\nÖlkə Prezidentinin Penitensiar xidmətin fəaliyyətinin təkmilləşdirilməsi, cəza siyasətinin müasirləşdirilməsi, həbs qətimkan tədbiri, cinayət prosessual məcburetmə tədbirlərinin optimallaşdırılması ilə bağlı verdiyi sərəncam əhəmiyyətli dərəcədə cəzaçəkmə sisteminin mahiyyətinə təsir edəcək. Yeni probasiya sisteminin yaradılması inqilabi dəyişikliklərə gətirib çıxaracaq. Məhkumların əməyə cəlb edilməsi sahəsində böyük işlər görülür. İstilik sistemlərinin quraşdırılması ilə bağlı işlər görülür. Bəzi müəssisələrə qaz verilmirdi, bu məsələ həllini tapıb.\nBakıda həbsxanada dustaq özünü asıb\n- Bildiyimizə görə, hazırda əlil məhbuslar da digərləri ilə bərabər müəssisələrdə saxlanılır. Bu istiqamətdə hansı işlər planlaşdırılıb?\n— Bəli, bu sahədə problemlər var. Çünki resurs, avadanlıq çatışmazlıqları müşahidə edilir. Daha öncə də qeyd etdiyim kimi cəzaçəkmə müəssisələrinin çoxu keçən əsrdən qalıb, profili üzrə fəaliyyət göstərməyən müəssisələr də var. Amma yeni tikilən müəssisələrdə əlillər üçün şərait yaradılmaqdadır. Məsələn, Bakı İstintaq Təcridxanasında əlillər üçün şərait yaradılır. Onu da nəzərə almaq lazımdır ki, Bakı şəhərində əlillər üçün ictimai şəraitin yaradılması prosesi yeni başlayıb, bəzi binalarda demək olar ki, heç yoxdur. Cəzaçəkmə müəssisələrində zamanla şərait yaradılacaq. Amma cəzaçəkmə müəssisələrində xüsusi xəstəliyi olan şəxslər üçün ayrı yeməklər bişirilir. Məsələn, şəkərli diabet xəstələri üçün fərqli qidalar hazırlanır.\n- Məhkumlar əsas hansı problemlərlə bağlı sizə müraciət edirlər?\n— Əsasən şikayətlər ünvanlı sosial yardımla bağlı olur. Bununla yanaşı, məhkəmə qərarları, Cinayət Məcəlləsinə edilmiş dəyişikliklərin tətbiqi ilə bağlı, təqaüdlərin verilməməsi, əlilliyin müəyyən edilməməsi, nikahla bağlı, ailə üzvləri ilə bağlı problemlərlə bağlı müraciət edirlər. Məhkumlar, xüsusən qadın məhkumlar öz uşaqları ilə görüşə bilmədikləri ilə bağlı müraciət edir. Bu isə insanların arasında olan münasibətlərdən irəli gəlir. Yəni, burada cəzaçəkmə müəssisəsi heç bir şey edə bilməz. Hər bir halda biz monitorinqlər keçirir və monitorinqlər əsasında rəy hazırlayıb Ədliyyə Nazirliyinə təqdim edirik. O rəy əsasında bir ay müddətində müəyyən problemlər öz həllini tapır.\ncəzaçəkmə müəssisəsi, məhbus, həbsxana, Əliməmməd Nuriyev, Ədliyyə Nazirliyi, məhkum\nQohumların məhkumluğu şəxsin karyerasının məhvinə səbəb olmamalıdır


Yaponiya-Azərbaycan əlaqələri müasir regional geosiyasət kontekstində » Strateji Araşdırmalar Mərkəzi\nYaponiya-Azərbaycan əlaqələri müasir regional geosiyasət kontekstində\n11 dekabr 2009-cu il tarixində Azərbaycan Respublikasının Prezidenti yanında Strateji Araşdırmalar Mərkəzində "Müzakirələr üçün toplantılar” layihəsi çərçivəsində "Yaponiya-Azərbaycan əlaqələri müasir regional geosiyasi kontekstində” mövzusunda növbəti tədbir keçirilmişdir. Tədbirdə Yaponiyanın Azərbaycanda akkreditə olunmuş fövqəladə və səlahiyyətli səfiri cənab Masamitsu Oki məruzəçi qismində çıxış etmişdir.\nTədbirin əvvəlində Azərbaycan Respublikasının Prezidenti yanında Strateji Araşdırmalar Mərkəzinin rəhbəri Elxan Nuriyev Azərbaycanla Yaponiya arasındakı münasibətlər barəsində danışaraq qeyd etdi ki, əlaqələr inkişaf edir və Yaponiya şirkətləri ölkəmizdə, əsasən də neft sayəsində aktiv iştirak edirlər.\nYaponiyanın ölkəmizdəki səfiri Masamitsu Oki iki ölkə arasında siyasi, iqtisadi, mədəni əlaqələrin səviyyəsi barədə iştirakçıları məlumatlandırdı. O, vurğuladı ki, Yaponiya və Azərbaycanın münasibətləri yüksək səviyyədədir. Münasibətlərimizi daha da genişləndirmək və gücləndirmək lazımdır.\nAzərbaycanla əməkdaşlığa toxunan səfir iki tərəfli səfərlərin münasibətlərin möhkəmlənməsinə müsbət təsir etdiyini deyib. Azərbaycan Respublikasının Xarici İşlər nazirinin iyunda Yaponiyaya səfər etdiyini xatırladan Masamitsu Oki səfər çərçivəsində energetika məsələləri, bərpa olunan enerji mənbələri məsələlərinin müzakirə olunduğunu qeyd edib. Azərbaycanın inkişaf məsələsinə toxunan səfir bildirib ki, Azərbaycan səylərini əsasən qeyri-neft sektorunun inkişafına yönəltməlidir. Səfir qeyd etdi ki, "Yaponiyaya nisbətən Azərbaycanın bəxti daha çox gətirib – sizin ölkənizdə neft və qaz var. Amma digər mühüm sahəni – kənd təsərrüfatını, ekotexnologiya sahəsini də inkişaf etdirmək lazımdır”\nO, həmçinin Yaponiyanın xarici siyasət kursu barəsində danışaraq, ölkəsinin əsas prioritet istiqamətləri barəsində danışdı. Masamitsu Oki Yaponiyanın xarici siyasətinin əsas prioritetləri kimi demokratiya, bazar iqtisadiyyatı, elm və texnologiyanın inkişafı, nüvə silahının qadağan edilməsi, iqlim dəyişikliyinə qarşı mübarizə sahəsində əməkdaşlıq, Əfqanıstan və İraqda münaqişələrin həlli kimi sahələrin adını çəkdi. Səfir qeyd etdi ki, qlobal gücə çevrilən Yaponiya dünyanın inkişafına öz töhfəsini verməyə can atır: "Yaponiya demokratiya, azadlıq, qanunun aliliyi kimi ümumi dəyərləri paylaşmaq üçün digər ölkələrlə əməkdaşlıq edir”.\nAzərbaycan və Yaponiya münasibətlərinə toxunan səfir qeyd etdi ki, Azərbaycan və Yaponiya arasında oxşar meyllər mövcuddur. Həm Azərbaycan, həm də Yaponiya həll olunmamış konfliktdən əziyyət çəkir. Azərbaycanın önəminə toxunan Masamitsu Oki vurğuladı ki, Azərbaycan regionda mühüm rol oynayır və Yaponiya-Azərbaycan əlaqələri yüksək səviyyədə inkişaf etməkdədir. Yaponiya səfirliyinin Azərbaycanın su təchizatının yaxşılaşdırılması, kənd təsərrüfatı və təhsil sahəsinə dair layihələri dəstəklədiyini deyən səfir perspektiv planda Şəkinin tullantılardan təmizlənməsinə dair layihənin həyata keçiriləcəyini deyib. O hazırda Bakının üç orta ümumtəhsil məktəbində yapon dilinin tədris olunduğunu, tələbə mübadiləsi proqramının həyata keçirildiyini bildirdi.\nNüvə silahının yayılması məsələsinə toxunan səfir qeyd etdi ki, Yaponiya xalqı bu silahdan əziyyət çəkib və rəsmi Tokyo bütün dünyada nüvə silahlarının qadağan olunması prinsipini dəstəkləyir. O, vurğuladı ki, hal-hazırda Şimali Koreyanın və İranın nüvə proqramları çox mühüm məsələdir.\nDağlıq Qarabağ mövzusuna toxunan Masamitsu Oki bildirdi ki, "hazırda ATƏT-in Minsk Qrupu səylərini artırıb və ümidvaram ki, bu səylər yaxın gələcəkdə nəticə verəcək. Yaponiya münaqişənin beynəlxalq hüquq normaları əsasında Azərbaycanın ərazi bütövlüyü çərçivəsində həll olunması prinsipini dəstəkləyir”.\nTədbirin sonunda cənab səfir görüş barəsində məmnuniyyətini qeyd edərək, Mərkəzin rəhbəri cənab Elxan Nuriyevə öz dərin təşəkkürünü bildirdi.


Azərbaycanda müəllimi özünü yandırdı - İDDİA - MINVAL.INFO\nAzərbaycanda müəllimi özünü yandırdı – İDDİA\nSamux rayon sakini özünü yandırıb.\nMinval.info report-a istinadən xəbər verir ki, hadisə rayonun Qovlarsarı kəndində qeydə alınıb.\nBelə ki, həmin kəndin sakini, 1941-ci il təvəllüdlü Həsən Qəzənfər oğlu Yusifov üzəri alovlanmış vəziyyətdə yaşadığı evin həyətindən küçəyə çıxıb. Ətrafdakıların köməyi ilə alov söndürülüb və H.Yusifov xəstəxanaya yerləşdirilib.\nOnun vəziyyətinin orta-ağır olduğu bildirilir. H.Yusifovun özü-özünü yandırdığı ehtimal olunur.\nHəmçinin oxu: Azərbaycanda özünü yandırdığı deyilən universitet müəllimi barədə YENİ MƏLUMAT\nTarix: 2018/08/10 14:49


Azərbaycan həm də elmi uğurlarda- 4-cü peykimiz istifadəyə veriləcək\nAzərbaycan təkcə hərbi və iqtisadi sahədə deyil, həm də elmi-texnoloji sahədə uğurlara imza atmaqdadır... Belə ki, ölkəmiz sayca 4-cü peykini istifadəyə verməsi ilə bağlı araşdırmalara başlayıb.\n“Azərkosmos” tərəfindən həyata keçirilən araşdırmalar yeni məsafədən müşahidə peykinin orbitə buraxılması imkanları ilə bağlıdır. Nəqliyyat, Rabitə və Yüksək Texnologiyalar Nazirliyindən “Report”un sorğusuna cavab olaraq bildirilib ki, Yer müşahidəsi sahəsində peyk xidmətlərinin davamlı olması məqsədilə bazar araşdırmaları aparılır.\n“Son illərdə dünyada həm telekommunikasiya, həm də müşahidə peyklərinin sayı sürətlə artır və imkanları genişlənir. Bu da öz növbəsində Azərbaycanda müasir kosmik sənayenin trendlərini daha yaxından müşahidə etməyə imkan verir. Hazırda “Azerspace-1”, “Azerspace-2” və “Azersky” peyklərinin resurslarının daha aktiv kommersiya məqsədilə istifadə olunması üçün fəal işlər görülür. Eyni zamanda ölkəmizin Yer müşahidəsi sahəsində peyk xidmətlərinin davamlı olması məqsədilə bazar araşdırmaları aparılır. Bununla əlaqədar olaraq “Azərkosmos” Azərbaycanın yeni, Yerin məsafədən müşahidəsi sisteminə tələblərin formalaşdırılması üzərində işləyir. Qeyd edək ki, hazırkı mərhələdə bu sistemin bir neçə kiçik peykdən ibarət olaraq peyk qruplaşması formasında fəaliyyət göstərməsi imkanları nəzərdən keçirilir. Aparılan araşdırmalar çərçivəsində, paralel olaraq, yeni peyklərin orbitə buraxılması ilə əlaqədar olaraq Azərbaycanda müasir peyk inteqrasiya və sınaq mərkəzinin də qurulması nəzərdə tutulur. Yeni peyklərin orbitə buraxılması məsələsi ölkəmizin iqtisadiyyatının müxtəlif sahələrində yeni iqtisadi dəyərlərin yaradılmasına xidmət etməyə və həmçinin ölkəmizin Yer müşahidəsi xidmətləri bazarındakı dəyər təklifini və mövqeyini gücləndirməyə istiqamətlənib.\nBeləliklə, ölkəmiz kosmik elmin inkişafı sahəsində də yeniliklərə imza atmaqdadır. Daha dəqiqi, dronlarımız Ermənistanın sınıq-salxaq ordusunu, süni peyklərimiz isə bütünlüklə Ermənistanı nəzarətdə saxlayacaq. Düşmən ölkə bu reallığı anlamalıdır və taleyi ilə barışmalıdır.


Azər Türk Bank əhalinin özünüməşğulluq proqramına dəstəyini davam etdirir | marja.az\n(®) Dövlət bankı Azər Türk Bank ölkə Prezidentinin həssas əhali qruplarının özünüməşğulluq proqramına Azərbaycan banklarının da dəstəyi barədə çağırışı ilə əlaqədar olaraq AR Əmək və Əhalinin Sosial Müdafiəsi Nazirliyi, AR Mərkəzi Bankı və Azərbaycan Banklar Assosiasiyası arasında əməkdaşlığa dair imzalanmış müvafiq memorandumun icrası ilə əlaqədar fəal iş aparır.\nBelə ki, Bank tərəfindən müxtəlif kateqoriya, iş sahəsi və coğrafi rayona aid, öz biznesinə başlamaq istəyən aztəminatlı qismində llk mərhələdə 16 fiziki şəxsə, onların biznes planlarına uyğun olaraq, lazımi aktivlərin təqdimatı başa çatdırılmışdır.\nHazırda ikinci mərhələyə start verilmiş, ehtiyacı olan, həssas qrupa aid 11 fiziki şəxs müəyyən edilmişdir. Bu şəxslərin öz işlərini qurması üçün nəzərdə tutulan avadanlıqlarla təminatı Azər Türk Bank tərəfindən həyata keçirilməkdədir və qısa müddətdə başa çatdırılacaqdır. Qeyd edək ki, aktivlər sahibkarlara təmannasız olaraq verilir.\nBankın məhsul və xidmətləri barədə məlumatı www.atb.az saytından, Bankın sosial şəbəkələrdəki rəsmi korporativ səhifələrindən, Whats App (055) 7770-945, yaxud (012) 945 nömrəli Məlumat Mərkəzindən əldə edə bilərsiniz.\nAzər Türk Bank özünüməşğulluq


Alpay Azər-Dilemma (II hissə)\nUniversiteti bitirmiş tələbələrin rüşvətxor müəllimləri, ən dəhşətlisi, o dünyadakıları adlarıyla feysbuk statuslarında biabır eləməsini görəndə Elşənin əti ürpəşirdi.\n“Vay-vay, adamın lap goruna söyürlər ki”. Bəzənsə qınamaq bir yana, ürəyində elələrinə haqq qazandırırdı: “Yazıqlar neyləsin? Dörd-beş yüz manatla ailə saxlamaq olar? Qaldı ki, uşaq hazırlaşdırmağa, işdən sonra yorulurlar, gücləri çatmır repetitorluğa”. Hətta ürəyinin dərinliyində “onsuz da oxumayan” imkanlı tələbələrin qayıblarının çox olmasını istəyirdi ki, arada pulu dekana çatdıran, iki yüz manat maaş alan müavinin də cibinə bir şey getsin.\nKeçid balı almaq üçün tələbələrdən iki-üçü, bir dəfə də qış imtahanlarını tapşırtdırdığı qohum oğlanın əmisi Elşənə “hörmət” təklif eləmişdi. Hamısına “yox” demişdi. Tələbənin əmisi iki dəfə zəng eləmişdi, Elşən cürbəcür uydurmalarla (“Xəstəyəm”, “Məqalə yazıram, bərk məşğulam”) gəl görüşəklərdən imtina eləsə də, qohum əl çəkməmişdi: “Ay kişi, gəl onda heç olmasa, sənə bir restoran qonaqlığı verim!”. Ona da razı olmamışdı və gizlincə öz təmizliyi ilə fəxr eləmişdi Elşən. Onun pul götürməməyinə evdə adi bir şey kimi baxırdılar, – APU-da dərs deyən valideynləri də belə şeylərdən uzağıydı. Bibisinin əri isə hər görəndə onu danlayırdı: “Demirəm kasıbdan pul götür. Amma kimin ki, cibini pul deşir, üstəlik, özü verir, eləsindən fikirləşmədən götür. Bu, sənin halal haqqındır. Bax, gələn dəfə də biləm ki, varlı tələbələrdən pul götürmürsən, özündən küs, başa düşdün məni?” Başa düşürdü, amma yenə öz bildiyini edirdi Elşən və məsələyə fəlsəfi yanaşırdı: “Biri gözlüyünün mənfilərini artıra-artıra halal puluyla qızına cehiz yığıb ərə verir, o biri də məni, subay birisini qınayır ki, niyə varlı tələbələrdən rüşvət götürmürsən”.\nUniversitetə işə düzələndən dörd il sonra Elşənə dekan müavini vəzifəsi təklif olunanda, cavab vermək üçün rəhbərlikdən üç gün vaxt istədi. Elə həmin gün məsələni açıb atasına dedi. “Vallah, mənim də, elə sənin də bildiyin odu ki, dekan müavinləri həm də pul yığmaq işlərinə baxır. Sən o yolun yolçusu deyilsən, amma yenə bax də,” – atası qeyri-müəyyən məsləhət verdi. “Bəlkə, Nizam məllimnən məsləhətləşim?” Atası güldü: “Adam tapdın da. Ömründə rüşvət götürməyən adam sənə nə deyəsidi ki?” – “Hər halda görüşüm, bəlkə bilmədiyimiz, ya ağlımıza gəlməyən hansısa məqamı deyər,” – Elşən dedi.\n- Elşən, açıq danışacam sənnən. Birincisi, onu bil ki, dekan müavini kimi bütün qapılar üzünə açıq olacaq. İndi yazdığın namizədlik, gələcəkdə doktorluq işinin müdafiəsi vaxtı zəhlətökən bürokratik maneələri aşanda, o vəzifə işinə yarıyacaq. Bir var, müdafiəyə qədər rastlaşacağın adamlara özünü universitetin adi məllimi kimi təqdim edəsən, bir də var, səni dekan müavini kimi tanıyalar, yəni bunlar fərqli-fərqli şeylərdi. İkincisi, maddi vəziyyətini düzəldə bilərsən. Qabaqda evlənməyin var, ailə-uşaq qayğıların olacaq, özün görəcəksən o şeyləri. Amma təbii ki, belə məsələlərdə həddi də gərək aşmayasan. Qısası, məncə, razı olsan uduzmassan.\nSifətində “Bu nə danışır?” yazılmış Elşən sonda dedi ki, fikirləşərəm, yolboyu öz-özüylə danışa-danışa, dilxor evə qayıtdı. “Deyir, maddi vəziyyətini yaxşılaşdıra bilərsən. Dalınca da deyir, amma həddi aşma ha, yəni, tələbədən pul umanda, sıxma-boğmaya salma ki, o da səni polisə verib televiziya kamerası qarşısında tutdurmasın. Yəni, yüksək bal üçün tələbədən yüz yox, əlli manat istə”. Bir anın içində dissertasiya işinin üçüncü fəslini yazmaq həvəsi öldü və ona elə gəldi ki, vaxtında tənbəllik eləməyib Marsel Rayx-Ranitskiylə tanış olsaydı, sonra Nizamı da ona calasaydı, indi ikisi də orda dərs deyib ayda iki-üç min avro maaş alardılar, bugünkü dilxor söhbət də olmazdı. Evdə isə atasına yalandan dedi ki, o da sənin kimi deyir, o vəzifədə belə-belə işlər var, düşün, özün seçim elə. İstəmədi atası düzünü eşidib çaşsın, desin ki, zarafat edirsən.\nHəmin görüşdən sonra Elşən heç cürə başa düşəmmədi, necə olur, otuz ildir rüşvətdən uzaq, tələbədən dörd yüz manat istədiyinə görə, prorektoru asıb-kəsən müəllim ona pullu vəzifəyə razı olmağı məsləhət görür, demir, razı olma, gələcəkdə alman dilindən tərcümələr eləməklə ailəni saxla. (Yeri gəlmişkən, Elşən dekan müavini olmağa razılıq vermədi.) Cavan müəllimi dəhşət bürüdü, ona elə gəldi, bu ölkədə təmiz Nizamlar ömrü boyu halal pul qazanmaqlarıyla fəxr etsələr də, buna görə məclislərdə dost-qohumun təriflərindən ləzzət alsalar da, günlərin bir günü o cür məsləhət verməklə bibisinin əri kimilərin sevimli “Bacarana can qurban” iyrənc el sözünün məntiqinə təslim olurlar. Sonra fikirləşdi, bəlkə Nizam müəllimə təcili çoxlu pul lazımıymış, – tutaq ki, arvadının, ya kiçik qızının müalicəsi üçün – tapa bilmirmiş və ömrü boyu düzgün həyat sürdüyünə görə həmin günlər özünə hədsiz nifrət edirmiş, istəmirmiş hələ cavan olan Elşən də onun kimi əziyyətli ömür sürsün. “Ən azından, atam kimi deyə bilərdi ki, dekan müavini pul işlərinə baxır, ona görə fikirləş, seçimi özün elə. Ancaq belə götürəndə, atam da öz məsləhətində bir növ əl yeri qoymuşdu, qəti deməmişdi ki, razı olma, o işdə haram pul var”. Lap axırda yadına düşdü ki, arada özü də az maaşa görə tələbədən rüşvət götürən müəllimlərə haqq qazandırır. “İlahi, doğrudanmı, bu peşmançılıq hissi Nizam, atam kimi rüşvətdən uzaq adamlara illər sonra əzab verməyə başlayır və nə vaxtsa mən də onların gününə düşə bilərəm???”\n17 iyul – 23 noyabr, 2015


Kişinin sevdiyini necə bilmək olar? » Qadınla.Com - Qadınlar Birİncidir!\nKişi qadını itirəcəyini hiss etdikdə sevgisini bildirə bilər. Lakin kişinin sevgisini sınağa çəkərkən ehtiyatlı olmaq lazımdır. Belə ki, bəzi kişilərin tənhalıqdan qorxmaq kimi kompleksi ola bilər. Eləcə də, kişinin özünəgüvən hissinin aşağı olmasını da nəzərə almaq lazımdır. Kişilərdə zərif cinsi qorumaq, qayğısına qalmaq kimi bir hiss özünü büruzə verir. Eləcə də, kişilərdə seçdiyi xanıma heyranlıq duyğusu olur. Ancaq bəzi hallarda heyranlıq hissi olmur. Lakin bu sevginin yoxluğunu göstərmir. Sadəcə, bu, insanın əhvalın pis olması ilə də bağlı ola bilər. loading... 0


Vüqarını dağlardan alan Vüqar - Söz tələbə jurnalistlərindir | "Nuhçıxan" İnformasiya Agentliyi\nVüqarını dağlardan alan Vüqar - Söz tələbə jurnalistlərindir\nHər bir insanın doğulduğu, böyüdüyü və son nəfəsini verdikdən sonra əbədi yuxuya getdiyi bir torpaq vardır. Bu torpağa Vətən deyirik. Vətən millətin azadlığının və müstəqilliyinin simvoludur. Məhz bu səbəbdən insanlar ürəklərinin bir tərəfində hər zaman böyük bir sevgi olan Vətən sevgisini daşıyırlar. Bu sevgi sadəcə doğulduğumuz torpağı sevmək deyil, eyni zamanda mənsub olduğumuz milləti, vətəndaşı olduğumuz dövləti, azadlığımızın simvolu olan ay-ulduzlu şanlı bayrağımızı, dilimizi, adət - ənənələrimizi sevməkdir.\nDüşmənin işğalçılıq siyasətinə son qoymaq üçün apardığımız 44 günlük müharibədə ürəyi bu sevgiylə dolu insanların qəhramanlıqları və fədakarlıqları tariximizə yeni bir tarix qatdı. İkinci Qarabağ müharibəsində ən yeni və qürurlu tariximizi yazanlar arasında qəhrəmanlar diyarı olan Naxçıvanın qorxmaz, yenilməz, məğrur igidləri də oldu. O igidlərdən biri də Əsgərov Vüqar Rza oğlu idi.\nVüqar 1994-cü ilin 26 noyabrında Kəngərli rayonunun Qarabağlar kəndində doğulub. İnsan taleyini adında yaşayır, deyiblər. Bəli, Vüqar da adının haqqını layiqincə verdi - öz əzəməti və vüqarı ilə… Vüqar təbiətcə sakit, səmimi və hamı ilə ünsiyət qura bilən bir gənc idi. Bu səbəbdən ətrafındakı insanlar tərəfindən çox sevilirdi. Vüqar orta təhsilini Qarabağlar kəndində birinci Qarabağ müharibəsi şəhidi olan Əbülfəz İmanovun adını daşıyan məktəbdə almışdı. Universitetə qəbul olsa da, ailəsinin maddi çətinlikləri olduğu üçün ali təhsil ala bilməyib. Atası Rza kişi ağır şəkərli diabet xəstəsi olduğundan ailənin bütün yükü Vüqarın üzərinə düşür. Hər zaman özündən çox ətrafındakı insanları düşünən Vüqar hərbi xidmətdə olduğu vaxtlarda da nizam - intizamı, qayğıkeşliyi, ayıq-sayıqlığı, vətənpərvərliyi ilə seçilirdi. Verilən döyüş tapşırıqlarını yüksək dəqiqliklə yerinə yetirən Vüqarın arzusu vətəni Azərbaycanı azad görmək idi. Hərbi xidmətini bitirdikdən bir qədər sonra vətənə səngərdə xidmət etmək arzusu onu müddətdən artıq xidmət edən hərbi qulluqçu olaraq yenidən səngərə qaytarmışdı. Vüqarını dağlardan alan Vüqar igidliyi, qorxmazlığı, vətənpərvərliyi ilə komandirlərinin sevgisini qazanmağı bacarır.\n2020-ci ilin 27 sentyabrında torpaqlarımızın azadlığı uğrunda başlanan Vətən müharibəsində Qarabağı işgaldan azad etmək üçün könüllü olaraq döyüşə gedən Naxçıvan igidlərinin cərgəsində Vüqar da var idi. Elinə - obasına, torpağına bəslədiyi sevgisi ilə zirehlənən Vüqarın qəlbində düşmənə duyduğu nifrət və qəzəbi onun ən güclü silahı idi.\nDöyüşdə iştirak etdiyi vaxtlar yoldaşları ilə danışarkən yaxın günlərdə Qarabağı tam azad edəcəklərini və çox sevdiyi futbol oyununu Cıdır düzündə oynayacağını deyirmiş Vüqar. Hər zaman verdiyi sözləri yerinə yetirən Vüqar həyatında ilk dəfə olaraq atasına verdiyi "Ata, narahat olma, torpaqlarımızı alıb sağ-salamat sənin yanına qayıdacağam" sözünü tuta bilmədi.\nMüharibədə igidlik göstərən Vüqar 25 oktyabr 2020-ci ildə Qubadlı uğrunda gedən döyüşdə qəhrəmancasına vuruşaraq şəhid oldu. Azadlığımız üçün canlarından keçən 2802 igiddən biri olan Vüqar ölümü ilə ölümsüzlük zirvəsini qazanaraq şəhidlik məqamına ucaldı.\nAzərbaycan Respublikasının Prezidenti Ali Baş Komandan cənab İlham Əliyev tərəfindən Azərbaycan Respublikasının ərazi bütövlüyünün təmin edilməsi uğrunda döyüş əməliyyatlarında iştirak etmiş və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirmiş Azərbaycan Respublikasının hərbi qulluqçusu Əsgərov Vüqar Rza oğlu (ölümündən sonra ) “Vətən uğrunda” medalı ilə təltif edildi. Hər bir şəhidi hava limanında hər kəsə örnək ola biləcək şəkildə böyük sayğı və hörmətlə qarşılayan Naxçıvan Muxtar Respublikası Ali Məclisinin Sədri cənab Vasif Talıbovun dekabrın 14-də imzaladığı Azərbaycan Respublikasının ərazi bütövlüyünün müdafiəsi ilə əlaqədar yaralananların və şəhid ailələrinin təminatına “Dəstək fondu”nun yaradılması haqqında Sərəncamı isə şəhid ailələrinə göstərilən diqqətin ən gözəl nümunəsidir.\nVətən uğrunda, bayrağımız uğrunda şəhid olan Vüqarın atası Rza kişi fəxr edir ki, bu gün oğlu ilə bütün Azərbaycan qürur duyur. Azadlığımız, suverenliyimiz uğrunda canlarından keçərək 30 illik Qarabağ həsrətimizə son qoyan şəhidlərimizi hər zaman sonsuz sayğı və sevgi ilə anacağıq. Allahdan şəhidlərimizə rəhmət, ailələrinə səbir diləyirik. Ruhunuz şad olsun, Qarabağın azadlıq qoxan Xarıbülbülləri!


Xocasəndə qəribə ev elanları...\n2021, 13 Aprel, çərşənbə axşamı, Bakı vaxtı 09:05\nXocasəndə qəribə ev elanları. noy2016\n“Binəqədi rayonu İcra Hakimiyyəti başçısının birinci müavini sizin kameranız qarşısında dedi ki, hər kvadratmetrə görə 500 manatdan hesablama yalnız ilkin hesablamadır. Kompensasiya artırılacaq. Ancaq hökumət sözünü tutmadı. Artıq kompensasiyaların hesablanması bitib və hər kvadratmetrə görə yekun məbləğ 500 manatdır. Heç kəs bu məbləğlə razılaşmır”.\nDillərdə əzbər bir söz: Kompensasiya\nBunu AzadlıqRadiosu-na Xocasəndə söküntüsü nəzərdə tutulan 64 evdən birinin sakini Gündüz Ağakişiyev deyir.\nBuna da bax: Xocasənlilər: 'Qaz verilməsə, aksiyalar davam edəcək...'\nKeçmiş “Motodrom” ərazisindəki 64 evin sökülmə qərarını sakinlər etirazla qarşılayıblar. Daha doğrusu, hökumətin söküntü qərarına sakinlərin qarışacağı yoxdur, sadəcə, onlar vaxtilə burada tikdikləri evlərə hesablanan kompensasiyadan narazı qalıblar.\nOnlar dəfələrlə Bakı-Sumqayıt yolunu bağlayıblar. Hökumət nümayəndələri durumu yumşaltmaq üçün sakinlərlə görüşüb, hətta ortaq razılığa gələcəklərini vəd ediblər. Ancaq sakinlərin AzadlıqRadiosu-na dediyinə görə, “ortaq razılıq” barədə vədlər yerinə yetirilməyib.\nİndi onlar qapılarına belə bir elan yazıb yapışdırıblar: “Bizim ev 500 manata satılmır”.\nBuna da bax: Prezident nəzarətə götürdü\n“Hökumət yerini göstərsin, razılaşım”\nSökülən evlərdən biri Rza Məmmədova məxsusdur. O, 10 il əvvəl sahəsi 100 kvadratmetr olan mənzilin tikinti və təmirinə xeyli pul xərcləyib. Həyət-bacaya da xeyli xərci çıxıb:\n“Məbləğ olduqca azdır. Əziyyətlə tikdiyim 100 kvadratmetrlik evə görə 50 min manat təklif edirlər. O pulla harda eyni ölçüdə və təmirli ev almaq olarsa, hökumət yerini göstərsin, razılaşım. Ancaq bir şərtlə ki, Qaradağda – sement zavodunun yanında olmasın. İndi mən, məsəlçün, oranı nümunə göstərdim. Gedib özəl şirkətlərin Xırdalanda tikdiyi binalara baxmışıq. 28 kvadratmetrlik təmirsiz 1 otaqlı mənzil 40 min manata satılır. Hələ nağd qiyməti budur. Üstəlik, qazı, suyu, sənədi yoxdur”.\nBuna da bax: 'Sovetski'də bu dörd tərəfi sökülən evdəkilər sona qədər duracaqlarını deyir\n“Kompensasiya məbləğini Nazirlər Kabineti müəyyənləşdirib”\nEvlərin söküntüsü Xocasən qəsəbəsinin girişində “Avtovağzal” metrostansiyasının bənövşəyi xəttinin deposunun inşası ilə əlaqədardır. Binəqədi rayon İcra Hakimiyyətindən “Qaynar xətt”ə kompensasiya məbləğini Nazirlər Kabinetinin müəyyənləşdirdiyini bildiriblər.\nHazırda texniki profilaktika aparılır. Şərh yaza bilməzsiniz. Bir neçə dəqiqədən sonra cəhd edin.


21/01/2020 [11:47] - Cəmiyyət - ( 1086 dəfə baxılıb)\nUlu Öndərimiz Heydər Əliyevin müəyyənləşdirdiyi dövlətçilik prinsiplərini və möhtərəm Prezidentimiz cənab İlham Əliyevin qarşıya qoyduğu proqram xarakterli vəzifələri rəhbər tutaraq Azərbaycan Respublikası Milli Məclisinin deputatı cənab Ağalar Vəliyev tərəfindən ölkəmizdə həyata keçirilən uğurlu dövlət siyasətinin dəstəklənməsi istiqamətlərində 2010-2019-cu illər ərzində xeyli işlər görülmüşdür.\n"Azərbaycan Respublikası Milli Məclisinin deputatının statusu haqqında" və "Daxili Nizamnaməsi haqqında" Qanunların tələblərinə uyğun olaraq qanunvericilik, təmsilçilik, nümayəndəlik funksiyalarının icrası ilə yanaşı respublikanın, eləcə də təmsil etdiyi 11 və 97 saylı Seçki Dairələrinə daxil olan Qaradağ, Goranboy, Ağdam və Tərtər rayonlarının ictimai-siyasi həyatında fəallıq göstərilməsi, onların sosial-iqtisadi problemlərinin həllinə köməklik edilməsi millət vəkilinin fəaliyyətinin prioritet istiqamətlərini təşkil etmişdir.\nDeputat Milli Məclisin İqtisadi siyasət, sənaye və sahibkarlıq komitəsinin üzvü və sədr müavini kimi ölkədə həyata keçirilən davamlı sosial-iqtisadi inkişaf strategiyasının və köklü islahatlar konsepsiyasının hüquqi əsaslarının təkmilləşdirilməsinə yönələn bir sıra qanunların, o cümlədən 2011-2020-ci illərin "Azərbaycan Respublikasının dövlət büdcəsi haqqında" , "Azərbaycan Respublikasının şəhərsalma və tikinti məcəlləsi haqqında", "Sahibkarlıq fəaliyyəti haqqında", “Lisenziyalar və icazələr haqqında”, “Tikinti və infrastruktur obyektləri ilə əlaqədar investisya layihələrinin xüsusi maliyyələşmə əsasında həyata keirilməsi haqqında”, “Vergilər Məcəlləsində dəyişikliklər edilməsi haqqında” və digər önəmli qanunların hazırlanmasında fəal iştirak etmiş və qanunların qəbulunda nəzərə alınan təkliflər vermişdir.\nYeni Azərbaycan Partiyasının namizədi olan millət vəkilinin fəaliyyətinin aparıcı istiqamətlərini ulu öndərimiz Heydər Əliyevin Azərbaycanın dövlətçilik tarixində müstəsna xidmətlərinin və hörmətli ölkə rəhbərimiz cənab İlham Əliyevin müəllifliyi ilə son 16 il ərzində qazanılan və müasir dünya tərəfindən qəbul olunan uğurların təbliği təşkil etmişdir.\nBelə ki, 2013-cü ilin oktyabrın 9-da və 2018-ci ilin aprelin 11-də keçirilən Prezident seçkiləri ərəfəsində cənab Ağalar Vəliyev Yeni Azərbaycan Partiyasının Seçki Qərərgahı ilə birgə müvafiq olaraq 11 saylı Qaradağ və 97 saylı Goranboy-Ağdam-Tərtər seçki dairələrinin yaşayış məntəqələrində və əmək kollektivlərində\nçoxsaylı görüşlər zamanı dövlət başçımızın seçkiqabağı təşviqat kompaniyasının təşkilində fəal iştirak etmiş və cənab İlham Əliyevin rəhbərliyi altında son illər ərzində istər daxili, istərsə də xarici siyasət sahəsində qazanılan nailiyyətləri ehtiva edən geniş təbliğat işləri aparmışdır.\nMilli Məslisin beynəlxalq miqyasda fəaliyyətinin genişləndirilməsi və parlametlərarası əlaqələrinin gücləndirilməsi kontekstində deputat tərəfindən bir sıra əməli tədbirlər görülmüşdür.\nATƏT, Türkdilli Ölkələr və AVRONEST Parlament Assambleyalarında Azərbaycan nümayəndə heyətinin üzvü olaraq millət vəkili Bakıda və ölkə xaricində keçirilən muxtəlif forumlarda və konfranslarda iştirak etmiş, müzakirə olunan məsələlərlə bağlı ölkəmizin mənafeyinə uyğun prinsipial mövqeyini nümayiş etdirmişdir.\nAzərbaycan – Sloveniya parlamentlərarası əlaqələr üzrə işçi qrupunun rəhbəri kimi iki ölkə arasında müxtəlıf sahələrdə əməkdaşlığın möhkəmləndirilməsi, dövlətlərimizin, parlamentlərimizin və xalqlarımızın mənafelərinə uyğun münasibətlərin formalaşdirilması üçün deputat tərəfindən zəruri işlər aparılmışdır.\nÖlkə rəhbərlərinin qarşılıqlı əməklaşlığının, eləcə də parlamentlərin və dostluq qruplarının birgə səmərəli fəaliyyətinin nəticəsidir ki, 22 dekabr 2014-cü il tarixində Sloveniya Parlamentinin Milli Şurasında Ermənistan-Azərbaycan Dağlıq Qarabağ münaqişəsi ilə bağlı Azərbaycanın maraqlarına uyğun qərar qəbul olunmuşdur.\nDeputat həmçinin, Avstriya, Avstraliya-Yeni Zellandiya, Belarus, Çin, Türkiyə və Özbəkistan parlamentləri ilə dostluq qruplarının üzvü kimi Milli Məclisin beynəlxalq sahədə əməkdaşlığının inkişafında səylərini əsirgəməmişdir.\nEyni zamanda cənab Prezidentin təşəbbüsü və dəstəyi ilə müvafiq dövlət proqramları və infrastruktur layihələri çərçivəsində respublikamızın bütün reqionlarında, o cümlədən Qaradağ, Goranboy, Ağdam, Tərtər və digər rayonlarda həyata keçirilən quruculuq və abadlıq işləri kontekstində seçiçilərin sosial sifarişlərinin yerinə yetirilməsi millət vəkilinin fəaliyyətimin önəmli istiqamətlərini təşkil etmişdir.\nBelə ki, Bərdə rayonunun ərazisində yerləşən Seyid Yusif Ağanın məzarı üzərində ümumi hündürlüyü 24 metr, gümbəzi, türbəsi, 300 nəfərlik mərasim zalı olan böyük məqbərə-ziyarətgah kompleksi tikilmiş, ziyarətgaha gedən 5,5 km. uzunluğunda avtomobil yolu asfaltlanmış və ətraf ərazilər landşafta uyğun abadlaşdırılmışdır.\nYevlax rayonunun İsmayılabad kəndində 80 şagird yerlik yeni məktəb inşa edilmiş, həmin rayonun Səmədabad-Bünyadabad kəndləri arasında 5,5 km uzunluğunda 35 750 kv.metr sahəyə, Səmədabad - İsmayılabad kəndləri arasında 2,0 km uzunluğunda 13 000 kv.metr sahəyə yeni asfalt örtüyü döşənmişdir.\nBərdə rayonunda 9 000 nəfər əhalinin yaşadığı Həsənqaya, Saatlı, Qəhrəmanlı, Seyid Yusifli, Hacallı, Mehdixanlı, Nağılar, Tağılar, Umudalılar kəndlərini birləşdirən 6,2 km uzunluğunda avtomobil yolu əsaslı təmir edilmiş və 42 000 kv.metr sahəyə yeni asfaltbeton örtüyü salınmışdır.\nTovuz rayonunun Donqarquşçu kəndində 4,5 km uzunluğunda 32 000 kv.metr sahəni, Gəncə şəhərinin İmamzadə kompleksinə gedən yolunda 75 000 kv.metr sahəni əhatə edən yollar asfaltlanmış və Yasamal rayonunda Alatava qəsəbəsində 3000 kv.metr sahəyə asfalt örtüyü döşənmişdir. Gəncə şəhərində aparılan abadlıq işlərinə köməklik məqsədi ilə 200 ton sement göndərilmiş, şəhərin təhsil müəssisələrinə 300 ədəd sinif stolu və 600 ədəd məktəbli stulu verilmişdir.\nEyni zamanda Qaradağ rayonunun Sahil, Qobustan, Ələt, Müşfiqabad, Qızıldaş, Səngəçal, Ümid və Çeyildağ qəsəbələrinin müxtəlif küçələrinə ümumilikdə 61 000 kv.metr sahəyə yeni asfalt örtüyü döşənmişdir. Ələt qəsəbəsində 2 ədəd 400 kva-lıq, Qızıldaş qəsəbəsində 2 ədəd 630 kva-lıq, Səngəçal qəsəbəsində 1 ədəd 400 kva-lıq və 1 ədəd 600 kva-lıq müasir elektrik transformatoru quraşdırılmışdır.\nÜmid qəsəbəsində sel və lay sularının qarşısının alınmasını və ötürülməsini təmin edən müasir tipli qurğular tikilmiş, Ələt qəsəbəsində 2200 p/metr uzunluğunda, Qobustan qəsəbəsində 1100 p/metr uzunluğunda müxtəlif ölçülü yeni su boruları çəkilmişdir.\nSahil, Səngəçal və Müşfiqabad qəsəbələrində çoxmərtəbəli yaşayış binalarında istismara yararsız vəziyyətdə olan 172 ədəd liftin əsaslı təmirinə köməklik göstərilməsi üçün Nazirlər Kabinetinə müraciət olunmuş və həmin liftlərin yeniləri ilə əvəz olunması təmin edilmişdir.\nBundan əlavə, Goranboy rayonunun təmas xəttində yerləşən Tapqaraqoyunlu kənd orta məktəbinin 645 kv. metr dam örtüyü yenisi ilə əvəz olunmuş, məktəbin sinif otaqları əsaslı təmir olunmuş və Təhsil Nazirliyi tərəfindən əlavə tədris korpusu tikilmişdir. Tərtər rayonunun Sarov kəndində yerləşən orta məktəbin istismara yararsız vəziyyətdə olan 290 kv. metr dam örtüyü dəyişdirilmiş və sinif otaqlarında carı təmir işləri aparılmışdır.\nHəmçinin, Goranboy şəhərində Bayraq Meydanının və Muzeyinin tikintisi üçün lazım olan inşaat materialları, şəhərin su-kanalizasiya sisteminin əsaslı təmiri üçün 12 ədəd iri həcmli beton boru, Tərtər şəhərində Diyarşünaslıq Muzeyinin inşası üçün 50 ton sement göndərilmişdir.\n2016-ci ilin aprel döyüşləri günlərində millət vəkili təmsilçisi olduğu 97 saylı seçki dairəsinə daxil olan və bilavasitə cəbhə bölgəsində yerləşən Goranboy, Ağdam və Tərtər rayonlarının Tapqaraqoyunlu, Zeyvə, Borsunlu, Mahrızlı və digər kəndlərində olmuş, yerli sakinlər və hərbçilərlə görüşmüş, onlara maddi və mənəvi dəstək göstərmişdir.\nAğdam rayonunun Çəmənli kəndində yerləşən Seyid Lazım Ağanın ziyarətgah kompleksinin mərasim zallarında müasir havalandırma və isitmə-soyutma sistemləri quraşdırılmışdır.\nHeydər Əliyev Fondunun təşkilatçılığı və millət vəkilinin dəstəyilə Ağdam rayonunun Quzanlı qəsəbəsində bütün müasir tələblərə cavab verən Muğam Mərkəzi tikilmişdir. 2018-ci ilin noyabrın 5-də açılış mərasimində dövlət başçısının və birinci xanımın şəxsən iştirak etdiyi, ərazisi 7 782, tikintialti sahəsi 1 800 kvadrat metr təşkil edən, 328 yerlik konsert zalından və müxtəlif təyinatlı otaqlardan ibarət olan iki mərtəbəli Mərkəzdə muğam sənətinin tədrisi və təbliği üçün hər cür şərait yaradılmışdır.\nÖzəl qurumlar və iş adamları ilə əməkdaşlıq çərçivəsində deputatın təşəbbüsü ilə 2015-2019-cu illərdə “Kristal-Abşeron” MTK tərəfindən Xırdalan şəhərində inşa edilmiş 126 mənzillik yaşayış binası və 60 mənzil, “Azəraqrartikinti” ASC tərəfindən müxtəlif ünvanlarda 10 mənzil, “AS İnşaat” MMM tərəfindən isə 3 mənzil məcburi köçkün soydaşlarımıza paylanması üçün təmənnasız olaraq Heydər Əliyev Fonduna verilmişdir.\nXalqımızın xeyiriyəçilik, xeyirxahlıq və humanizm ənənələrinə uyğun olaraq millət vəkili tərəfindən 2010-2015-ci illərdə Qaradağ rayonu üzrə Yeni il, Novruz və Qurban bayramlarında hər dəfə 575 nəfər olmaqla 5 il ərzində 8 625, 2015-2019-cu illərdə Goranboy, Ağdam, Tərtər rayonları üzrə hər dəfə 850 nəfər olmaqla 4 il ərzində 9 350 şəhid, əlil və aztəminatlı ailənın hər birinə bütün zəruri ərzaq məhsullarından ibarət olan bayram sovqatları çatdırılmışdır. Ramazan bayramı münasibəti ilə adı çəkilən rayonlarda iftar mərsaimləri, cari ilin iyun ayında isə Heydər Əliyev Fondunun yaradılmasının 15 illiyi münasibətilə respublikanın 15 rayonununda böyük iftar mərasimləri təşkil olunmuşdur.\nMilli, mənəvi və dini dəyərlərimizə hörmət əlaməti olaraq son doqquz il ərzində deputatın maliyyə dəstəyi ilə Qaradağ rayonundan 153 imkansız mömin seçici Məşhəd və 26 zəvvar Həcc ziyarətinə, Goranboy, Ağdam və Tərtər rayonlarından isə 120 nəfər Məşhəd və 17 nəfər Həcc ziyarətinə göndərilmişdir.\nÖlkə rəhbərliyinin insan kapitalının formalaşdırılması siyasətinin, təhsil sistemində aparılan islahatların dəstəklənməsi və təlimdə nailiyyətləri olanların stimullaşdırılması məqsədi ilə millət vəkili tərəfindən 2011-2015-ci tədris illəri ərzində Qaradağ rayonunun 19 ümumtəhsil məktəbinin 999 əlaçı şagirdinə 100 manat məbləğındə fərqlənmə təqaüdü verilmiş, 600-dan yuxarı balla ali məktəblərə daxil olmuş 61 tələbəyə 500 manat məbləğində pul mükafatları təqdim edilmiş, 3 aztəminatlı tələbənin təhsil haqqı ödənilmiş, bir sıra təhsil müəssisələrinə noutbuklar və kompüter dəstləri hədiyyə olunmuşdur.\nSon dörd tədris ilinin yekünlarına əsasən deputat tərəfindən Goranboy, Ağdam və Tərtər rayonlarının 44 məktəbinin 1566 əlaçı şagirdinə 100 manat məbləğındə\nfərqlənmə təqaüdü verilmiş, ali məktəblərə daxil olarkən 500-dən yuxarı ball toplayan 577 tələbəyə 200 manat, 600-dən yuxarı ball toplayan 229 tələbəyə 500 manat, 700 bal toplayan 2 nəfərə isə 10 000 manat məbləğındə pul mükafatı təqdim edilmişdir.\nMillət vəkili kimi fəalliyyəti dövründə seçicilərlə keçirilən görüşlərdə və aparılan qəbullarda fərdi qaydada ona müraciət etmiş 40-a yaxın vətəndaş ixtisasına uyğun işlə təmin olunmuş, şəhid, əlil, tənha və ahıl insanlar da daxil olmaqla ağır sosial vəziyyətdə yaşayan 300-dən çox seçicinin müalicəsinə, evlərinin tikintisinə, mənzillərinin təmirinə, müxtəlif təyinatlı avadanlıqlarla və ləvazımatlarla təmin edilməsinə maliyyə yardımı göstərilmişdir.\nMilli Məclisin deputatı cənab Ağalar Vəliyev 2010-2019-cu illərdə bir sıra beynəlxalq əhəmiyyətli və respublika miqyaslı tədbirlərdə iştirak etmiş, onun təmsil etdiyi Qaradağ, Goranboy, Ağdam və Tərtər rayonlarının sosial-iqtisadi inkişafı ilə bağlı yığıncaqlarda çıxışları, “Milli Məclis” analitik informasiya jurnalında, “Azərbaycan”, “Xalq”, “Respublika”, “Yeni Azərbaycan”, “İki sahil”, “Səs” qəzetlərində və digər kütləvi informasiya vasitələrində müasir həyatımızın müxtəlif aspektlərini əhatə edən müsahibələri və məqalələri olmuşdur.\nAğalar İsrəfil oğlu Vəliyev 1957-ci ilin iyulun 23-də Azərbaycan Respublikasının Yevlax şəhərində anadan olmuşdur. 1963-1973-cü illərdə Yevlax şəhərinin 2 və 8 saylı məktəblərində orta təhsil almış, 1973-cü ildə Mingəçevir Politexnik Texnikumunun “Sənaye və mülki tikinti” fakultəsinə daxil olmuş və 1976-cı ildə həmin texnikumu bitirmişdir.\nA.İ.Vəliyev əmək fəaliyyətinə 1976-cı ilin martın 26-da Yevlax Dəmir-Beton Məmulatları zavodunda III dərəcəli fəhlə kimi başlamışdır. 1976-cı ilin may ayından 1978-ci ilin may ayınadək həqiqi hərbi xidmətdə olmuşdur.\nHərbi xidməti başa vurduqdan sonra Yevlax Dəmir-Beton Məmulatları zavodunda texnik-laborant, laboratoriya mühəndisi, texniki-istehsalat şöbəsinin rəisi, baş mühəndis, direktor əvəzi və direktor vəzifələrində işləmişdir.\n1983-cü ildə A.İ.Vəliyev Azərbaycan İnşaat Mühəndisləri İnstitutunun “Sənaye və mülki tikinti” fakultəsinə daxil olmuş və 1989-cu ildə həmin institutu “İnşaatçı-mühəndis” ixtisası üzrə bitirmişdir.\nA.İ.Vəliyev 1991-ci ildə “Azəravtoyol” İstehsalat Birliyinin Yevlax “Körpü Tikinti” Kombinatının baş direktoru vəzifəsinə, 1993-cü ildə isə Yevlax “2 saylı Yol Təmir Tikinti” Trestinin rəisi vəzifəsinə təyin edilmişdir.\nAzərbaycan Respublikasının Prezidenti cənab Heydər Əliyevin 19 iyun 1996-cı il tarixli sərəncamı ilə A.İ.Vəliyev “Azəraqrartikinti” Dövlət Şirkətinin prezidenti vəzifəsinə təyin olunmuşdur.\n“Tikinti kompleksinin inhisarlaşdırılması və özəlləşdirilməsi tədbirləri haqqında” Azərbaycan Respublikasının Prezidentinin 02 dekabr 1997-ci il tarixli 646 saylı Fərmanının icrasına uyğun olaraq A.İ.Vəliyev 01 mart 1998-ci il tarixindən “Azəraqrartikinti” Dövlət Şirkətinin bazasında yaradılmış “Azəraqrartikinti” Açıq Səhmdar Cəmiyyətinin İdarə Heyyətinin sədri-prezidenti vəzifəsinə seçilmişdir.\nA.İ.Vəliyev ölkənin inşaat-tikinti sektorunda özünəməxsus yeri və böyük nüfuzu olan “Azəraqrartikinti” ASC-yə rəhbərlik etdiyi illər ərzində Bakı şəhərində və respublikanın rayonlarında yüzlərlə müxtəlif təyinatlı tikililər, binalar, qurğular inşa edilmiş, bir sıra strateji əhəmiyyətli obyektlər və avtomobil yolları istismara verilmişdir.\nBu obyektlərin bir çoxlarının açılışında Azərbaycan Respublikasının Prezidenti cənab İlham Əliyev şəxsən iştirak etmiş və görülən işləri yüksək dəyərləndirmişdir.\n2010-cu ilin noyabr ayında A.İ.Vəliyev Yeni Azərbaycan Partiyasından irəli sürülən namizəd kimi 11 saylı Qaradağ Seçki Dairəsindən IV çağırış, 2015-ci ilin noyabr ayında isə 97 saylı Goranboy-Ağdam-Tərtər Seçki Dairəsindən V çağırış Azərbaycan Respublikası Milli Məclisinin deputatı seçilmişdir.\nHazırda A.İ.Vəliyev Milli Məclisin İqtisadi siyasət, sənaye və sahibkarlıq komitəsinin sədr müavini, Azərbaycan-Sloveniya parlamentlərarası əlaqələr üzrə işçi qrupunun rəhbəri, Avstriya, Avstraliya-Yeni Zellandiya, Belarus, Çin, Türkiyə, Özbəkistan parlamentləri ilə dostluq qruplarının, Türkdilli Ölkələrin və Avronest Parlament Assambleyalarında Azərbaycan nümayəndə heyətinin üzvüdür.\nA.İ.Vəliyevin xidmətləri dövlət tərəfindən yüksək qiymətləndirilmiş, o Azərbaycan Respublikasının Prezidenti cənab İlham Əliyevin 09 aprel 2010-cu il tarixli Sərəncamı ilə “Əməkdar mühəndis” fəxri adına layiq görülmüş, 10 aprel 2012-ci il tarixli Sərəncamı ilə “Şöhrət”, 20 iyul 2017-ci il tarixli Sərəncamı ilə 2-ci dərəcəli “Vətənə xidmətə görə” ordenləri və 27 may 2019-cu il tarixli Sərəncamı ilə “Azərbaycan Xalq Cümhuriyyətinin 100 illiyi (1918-2018)” yubiley medalı ilə təltif olunmuşdur.\nA.İ.Vəliyev evlidir, bir oğlu və iki nəvəsi vardır.


Azad Rəhimovun nazirliyində nöqsanlar aşkarlandı – HESABLAMA PALATASINDAN AÇIQLAMA\nHesablama Palatası Gənclər və İdman Nazirliyində apardığı yoxlamalar zamanı pozuntular aşkar edib. Bu haqda palatanın məlumatında deyilir.\nPalatanın məlumatına görə, audit Gənclər və İdman Nazirliyinə büdcədən ayrılmış 37203,5 min manat məbləğində vəsaiti əhatə edib.\nAraşdırmalar zamanı müəyyən edilib ki, təqdim olunan büdcə proqnoz layihələrində nazirliyin maliyyə-təsərrüfat fəaliyyətinin nəticələri tam qiymətləndirilməyib. Müvafiq hesablamalar aparılmayıb, bəzi xərclər üzrə hesabat dövrünün icra rəqəmləri nəzərə alınmayıb. Nazirliyin əməl etməli olduğu bəzi qaydaları nəzərə almadığı üzə çıxıb.\n""Vahid təqvim planına uyğun olaraq keçirilən respublika və beynəlxalq kütləvi bədən tərbiyəsi tədbirləri üçün vəsaitlərin xərclənməsi Qaydaları və Normaları"nın, "Gənclər tədbirləri üçün vəsaitlərin xərclənməsi Normaları"nın tələbləri pozulub", deyə Palatanın məlumatında bildirilir. Bəzi hallarda vəsaitlər normalarda nəzərdə tutulmayan istiqamətlərə yönləndirilib və xərclənib.\nPalata hesab edir ki, nazirlik ölkə miqyaslı və beynəlxalq tədbirlərin sayını da düzgün proqnozlaşdırmayıb. Bu zaman Əmək Məcəlləsinin tələbləri gözlənilməyib, qanunvericiliyin imkan verdiyindən artıq məzuniyyət və müavinət haqqları ayrılıb və ödənilib. Staj dövründə olan işçilərə mükafat ödənilməsi halları da baş verib.\nTəsərrüfat hesablı olimpiya idman komplekslərinin işlək və texniki baxımdan yararlı vəziyyətdə saxlanılması məqsədilə ayrılmış maliyyə vəsaitlərinin hesabatları da qaydalara uyğun tərtib edilməyib.\nİdmançılara göstərilməli olan müvafiq tibbi xidmətlər haqda normativ sənədlər də qaydasında hazırlanmayıb.\nPalatanın məlumatında bildirilir ki, Gənclər və İdman Nazirliyi yol verilmiş nöqsanların əksər hissəsini audit dövründə aradan qaldırıb. Palata qərar verərkən bunu nəzərə alıb.\nQərar nazirliyə göndərilib. Müəyyən edilmiş nöqsanların qısa müddət ərzində aradan qaldırılması, nöqsanlara yol vermiş vəzifəli şəxslərin cəzalandırılması və görülmüş tədbirlər barədə palataya məlumat verilməsi nəzərdə tutulur.


Eldar Namazov: Bizi ciddi sınaqlar gözləyir - Ayna.az\nEldar Namazov: Bizi ciddi sınaqlar gözləyir\nEL hərəkatı «üçüncü qüvvə» olmayacaq, hakimiyyətin məhəl qoymadığı bütün demokratiya dəyərlərini bir araya toplayacaq, deyə adı çəkilən ictimai qurumun təşkilat komitəsinin sədri Eldar Namazov objective.tv-yə müsahibəsində bildirib. Bir neçə il əvvəl Azərbaycan vətəndaşları avtoritar idarəetmə və demokratiya arasında seçim edə bilərdisə, indi artıq dövlət aparatı idarəolunmazdır, yüksək vəzifəli məmurlar istədiklərini edirlər.\nİsmayıllıda və daha əvvəl Qubada kütləvi etirazlardan nəticə çıxarmaq yerinə, hakimiyyət siyasi müxalifət arasında və vətəndaş cəmiyyətində təqsirkar axtarır. EL hərəkatının rəhbərliyi ABŞ Konqresinin «Maqnitski siyahısı» və Avropa Parlamentinin korrupsiyaya uğramış məmurların (xüsusən, Azərbaycandan) hüquqlarının məhdudlaşdırılması haqqında təşəbbüsünü təqdir edir.\nFevralda təqdimat mərasimi keçirilməsi nəzərdə tutulan EL Hərəkatı mümkün qədər çox vətəndaşı «oyandırmağı», korrupsiyanın ehtiva etdiyi təhlükənin miqyasını onların diqqətinə çatdırmağı öz borcu hesab edir. Bu gün seçkilərdə real olaraq (cəlb edilmiş «karusel»lə birlikdə) seçicilərin təxminən 15%-i iştirak edir, onların əksəriyyətini JEK fəalları dilə tutur.\nSeçkilərdə iştirak zərurətini vətəndaşların əksəriyyəti dərk etsə, Mərkəzi Seçki Komissiyasının saxtakarlıqlarına son qoyulacaq və demokratik islahatlar qaçılmaz olacaq. Namazov Seçki Məcəlləsinə ekzit-polların və alternativ səs hesablamanın nəticələrinin diqqətə alınmasını təmin edəcək dəyişikliklər etməyi təklif edir.\nO, hakimiyyət beynəlxalq təşkilatlarla razılaşmaya getdiyi halda vətəndaş cəmiyyətinin susaraq müşahidə etməsi ilə razı deyil. Namazov deyir:\n«Bizə müstəqil ədalətli məhkəmə sistemi lazımdır, hakimiyyətin vətəndaşların seçmək hüququna hörmət etməsi, hökumət qurumlarının cəmiyyət qarşısında hesabatlılığı lazımdır, büdcə xərclərinin şəffaflığı və s. lazımdır.\nEL hərəkatı seçicilərə bütün digər siyasi birliklərdən daha yaxın olacaq. O, inzibati prinsiplərə əsasən yerləşməyəcək, sosial şəbəkələrdə isə ən fəal istifadəçi olacaq».\nHakimiyyətin Ziyalılar Forumunun rəhbərliyinə münasibətinə gəlincə, o iddia edib ki, dünya şöhrətli dramaturq Rüstəm İbrahimbəyova və onun rəhbərlik etdiyi Kinematoqrafçılar İttifaqına və digər məşhur şəxslərə təzyiq mərkəzləşmiş şəkildə həyata keçirilir. Siyasi qurumlar yaradan insanlar bilirlər ki, onlara daim təzyiq göstəriləcək və bu, sadəcə, siyasi təzyiq olmayacaq. Rüstəm İbrahimbəyovu artıq həbs etməyə çalışıblar, EL-in etirazından sonra isə onun liderlərini hakimiyyət tərəfindən ciddi təhlükələr gözləyir, Namazov belə hesab edir.


Yanvarın birindən pensiya 20 lari artacaq - მარნეულის რადიო - Marneuli FM\nYanvarın birindən pensiya 20 lari artacaq\n15:28 / 01.10.2018\nGürcüstanda yanvarın birindən pensiya 20 lari artacaq və 200 lari olacaq.\nDəyişiklik 2019-cu ilin büdcə layihəsində nəzərdə tutlub.\nGələn il pensiya təminatı üçün 1.925 milyard lari nəzərdə tutulub. Cari ildə bu istiqamətdə maliyyələşdirmə 1.7 milyard larini təşkil edirdi.\nGürcüstanda pensiya sonuncu dəfə 2016-cı ilin iyulunda 180 lariyə qədər artırıldı.\nთეგები: Gürcüstan Pensiya Xəbərlər


Habil Əliyevin veziyyeti stabilleşib - Azadlıq Xeber\nHabil Əliyevin veziyyeti stabilleşib\n11:56 xeber – Xalq artisti Habil Əliyevin vəziyyəti normallaşmağa başlayıb. O hazırda süni nəfəs aparatından ayrılıb, özü nəfəs alır, danışa və yeyə bilir.\nBu sözləri ANS PRESS-ə açıqlamasında kaman ustasının həkimi, Mərkəzi Klinik Xəstəxananın reanimatoloqu, Səbinə Qasımova deyib.\nOnun sözlərinə görə, H. Əliyevin vəziyyəti hər gün müsbətə doğru dəyişir. Hərdən bir süni nəfəs aparatına qoşulsa da çox vaxt özü sərbəst nəfəs ala bilir. Hazırda Habil Əliyevin vəziyyəti stabildir.\nHabil Əliyev avqustun 16-da Kliniki Tibbi Mərkəzə yerləşdirilib.


Klinton: “Vikiliks”i Putin yaradib - Musavat.az\nKlinton: “Vikiliks”i Putin yaradib\nKlinton: “Vikiliks”i Putin yaradıb\n“Vikiliks” saytı Rusiya kəşfiyyatının filialıdır.\nMusavat.az axar.az-a istinadən xəbər verir ki, bunu ABŞ Dövlət Departamentinin keçmiş katibi və keçmiş prezidentliyə namizəd Hillari Klinton deyib. O, saytda olan məlumatlar ucbatından 77 min seçicini itirdiyini bildirib:\n“Təəssüflər olsun ki, “Vikiliks” hazırda Rusiya kəşfiyyatının filialı hesab edilir. Demək olar ki, tamamilə ona tabedir. Bu sayt Vladimir Putinin təşəbbüsü ilə əvvəlcədən razılaşdırılmış əməliyyat çərçivəsində yaradılıb”.


Xədicə İsmayılın 29 min manatlıq tələbi təmin olunmadı\n2022, 22 May, bazar, Bakı vaxtı 06:28\nXədicə İsmayıl və vəkili Fariz Namazlı\nAzadlıqRadiosu-nun əməkdaşı, araşdırmaçı jurnalist Xədicə İsmayıl prokurorluqdan 29 min 30 manat (20 min mənəvi, 9030 manat maddi ziyana görə) kompensasiya tələb edir.\nBu məbləği jurnalist CM-nin 125-ci (özünü öldürmə həddinə çatdırma) maddəsilə qanunsuz həbsdə saxlanıldığı 91 günlük müddətə görə istəyir. Həmin ittiham üzrə bəraət alan jurnalistin kompensasiya tələbinə üç aydır ki, Səbail Rayon Məhkəməsində hakim Azər Tağıyevin sədrliyilə baxılırdı. Jurnalistin iddiası əsasında Maliyyə Nazirliyi də üçüncü tərəf qismində prosesə cəlb olunub.\nOktyabrın 18-də keçirilən yekun məhkəmə iclasında jurnalistin vəkili Yalçın İmanov iddianı müdafiə edib. Bildirib ki, Xədicə İsmayıl 2014-cü il dekabrın 5-də Bakı şəhər prokurorluğunda CM-nin 125-ci maddəsi ilə təqsirləndirilərək, Səbail rayon məhkəməsinin qərarı ilə barəsində həbs-qətimkan tədbiri seçilib.\nBuna da bax: Xədicə İsmayılın apellyasiya şikayəti təmin olunmadı\n“YAXŞI GƏLİRDƏN MƏHRUM OLUB”\nO, 2015-ci il fevralın 13-nə qədər yalnız bu maddə ilə həbsdə saxlanılıb. Fevralın 13-də Baş Prokurorluğun Ağır Cinayətlərə Dair İşlər üzrə İstintaq İdarəsində başlanmış cinayət işi üzrə ona daha dörd maddə (qanunsuz sahibkarlıq, vergidən yayınma, vəzifədən sui-istifadə, mənimsəmə) ilə ittiham verilib. Ardınca da hər iki cinayət işi birləşdirilib. 2015-ci il martın 6-da Xədicə İsmayıla verilmiş yeni ittihamlarla əlaqədar həbs-qətimkan tədbirinin müddəti uzadılıb. Yəni, jurnalist dekabrın 5-dən martın 6-na qədər yalnız bir ittihamla (125-ci maddə) həbsdə saxlanılıb.\nSonradan Bakı Ağır Cinayətlər Məhkəməsi Xədicə İsmayıla 125-ci maddə üzrə bəraət verib. Bakı Apelyasiya Məhkəməsi və Ali Məhkəmə də bəraəti qüvvədə saxlayıb.\n"Xədicə İsmayılın bəraət alması o deməkdir ki, o bu ittihamla həbsdə qanunsuz saxlanılıb. Qanunsuz həbsdə saxlanıldığı müddətdə isə ona həm maddi, həm də mənəvi ziyan dəyib. Biz vəkillərlə bağlanmış müqavilələrə görə ödənilən məbləğin qəbzini, Xədicənin gəlirləri barədə Vergilər Nazirliyinin arayışını məhkəməyə təqdim etdik. Arayışdan görünür ki, Xədicə İsmayıl 2011-2014-cü illərdə 103 min manat gəlir əldə edib və 4121 manat vergi ödəyib. Bu isə o deməkdir ki, onun kifayət qədər yaxşı gəliri olub və o, qanunsuz həbsdə saxlanıldığı müddətdə bu gəlirlərdən məhrum olub", – Yalçın İmanov bildirib.\nBuna da bax: Xədicə İsmayıl: “Onları Azərbaycana mal-mülk bağlayır” (VİDEO)\nVəkil Xədicə İsmayıl həbsdə olduğu müddətdə yanına aparılan sovqatlara, Kürdəxanıdakı istintaq təcridxanasına gedib-gəlmək üçün taksi xidmətlərinə çəkilən xərcləri də maddi ziyan kimi məhkəmənin nəzərinə çatdırıb: "Bunlar elə xərclərdir ki, onları hansısa sənədlə sübut eləmək mümkün deyil. Amma hamıya məlumdur ki, həbsdə saxlanılanların böyük əksəriyyəti yaxınlarının gətirdiyi ərzaq hesabına dolanır. İstintaq təcridxanasının, cəzaçəkmə müəssisələrinin qarşısında əllərində sovqat torbaları olan çoxlu insanlar da bunun göstəricisidir".\nİş üzrə cavabdeh Bakı şəhər prokurorluğunun nümayəndəsi Günel Əkbərli isə iddianın təmin olunmamasını istəyib. Deyib ki, Xədicə İsmayılın təqsirləndirilən şəxs qismində cəlb olunması və barəsində həbs-qətimkan tədbirinin seçilməsi üçün kifayət qədər əsaslar olub.\nMaliyyə Nazirliyinin nümayəndəsi Elçin Nəcəfov da iddianın əleyhinə çıxıb.\nBuna da bax: R.Kauzlarich Vaşinqtonun Bakıdakı səfiri geri çağırmasını istəyir (Yenilənib - Video)\n“ORTAYA ARQUMENT QOYMURLAR”\n"Həm cavabdeh, həm də üçüncü tərəf iddianın təmin olunmamasını istəyir. Amma bu fikirlərini əsaslandıran heç bir arqument ortaya qoymurlar. Xədicə İsmayılın 125-ci maddə ilə qanunsuz həbsdə saxlanılması məhkəmə hökmü ilə təsdiqlənmiş faktdır. Biz də buna görə cavabdehdən 29 min 30 manat kompensasiya alınıb ona ödənilməsi barədə qərar çıxarmağınızı xahiş edirik", – jurnalistin digər vəkili Fariz Namazlı çıxışında deyib.\nHakim Azər Tağıyev bir neçə dəqiqəlik müşavirədən sonra iddianın təmin olunmadığını elan edib.\nBuna da bax: Xədicə cəzanın azaldılması qərarından şikayət verib\nFariz Namazlı AzadlıqRadiosu-na bildirib ki, qərardan apelyasiya şikayəti veriləcək.\nX.İsmayıl 2014-cü il dekabrın 5-də həbs olunub. Jurnalistə CM-nin 125-ci maddəsilə bəraət verilsə də, o, vergidən yayınma, mənimsəmə, qanunsuz sahibkarlıq, vəzifə səlahiyyətlərindən sui-istifadə kimi ittihamlarla 7 il 6 ay azadlıqdan məhrum edilib. Ali Məhkəmə 25 may 2016-cı il tarixli qərarı ilə mənimsəmə və vəzifə səlahiyyətlərindən sui-istifadə ittihamları üzrə də jurnalistə bəraət verib və o, 3 il 6 ay şərti cəza ilə həbsdən buraxılıb.\nX.İsmayıl ittihamları qəbul etmir və korrupsiya araşdırmalarına görə cəzalandırıldığını bildirir.


Oktyabrın 19-20-də Vergilər Nazirliyində strateji yol xəritələrində nəzərdə tutulmuş tədbirlərin müzakirəsi məqsədilə vergi ödəyiciləri ilə görüş keçirilib.\nVergilər Nazirliyinin Vergi siyasəti və strateji araşdırmalar departamentinin baş direktoru Samirə Musayeva görüş iştirakçılarının nəzərinə çatdırıb ki, ötən ilin sonunda dövlət başçısının fərmanı ilə təsdiq edilmiş «Milli iqtisadiyyat və iqtisadiyyatın əsas sektorları üzrə 12 Strateji Yol Xəritəsi»ndə ayrı-ayrı dövlət orqanlarına, o cümlədən Vergilər Nazirliyinə də bir sıra tapşırıqlar verilib. «Azərbaycan Respublikasında kənd təsərrüfatı məhsullarının istehsalına və emalına dair Strateji Yol Xəritəsi»nin, «Azərbaycan Respublikasında kiçik və orta sahibkarlıq səviyyəsində istehlak mallarının istehsalına dair Strateji Yol Xəritəsi»nin və «Azərbaycan Respublikasının milli iqtisadiyyat perspektivi üzrə Strateji Yol Xəritəsi»nin əsas icraçısı Vergilər Nazirliyidir.\nS.Musayeva qeyd edib ki, strateji yol xəritələrindən irəli gələrək kiçik və orta sahibkarlıq subyektlərinin fəaliyyətinin stimullaşdırılması məqsədilə silsilə görüşlər davam etdirilir. Bu görüşlərə şəffaf fəaliyyət göstərən və vergi orqanları ilə partnyorluq edən, vergidən yayınma niyyəti olmayan, gəlir və xərclərinin uçotunu aparmağa cəhd edən və sahibkarlıq fəaliyyətinin təkmilləşdirilməsi ilə bağlı təklifləri olan kiçik və orta sahibkarlıq subyektləri dəvət olunur. Görüşlərin keçirilməsində məqsəd ölkədə kiçik və orta sahibkarlıq subyektlərinin fəaliyyətini stimullaşdırmaq üçün vergi inzibatçılığı və vergi qanunvericiliyi ilə bağlı vergi ödəyicilərinin təkliflərini dinləməkdir.\nGörüşdə vergi ödəyicilərinin təklifləri dinlənilib. Görüş iştirakçıları lizinq təşkilatları tərəfindən maliyyə lizinqi məqsədləri üçün ölkəyə idxal olunan məhsulların idxalda ƏDV-dən azad edilməsi, əvəzsiz alınmış əsas vəsaitlərin mənfəət vergisinə cəlb olunmasının Vergi Məcəlləsində aydın göstərilməsi, Məcəllənin 137-ci maddəsinin (Birgə fəaliyyətdən əldə edilən gəlir) təkmilləşdirilməsi, hüquqi və fiziki şəxslərin məlumat dəyişikliklərinin elektron formada həyata keçirilməsi kimi təkliflər irəli sürüblər.\nVergi ödəyicilərinin təkliflərinə münasibət bildirən S.Musayevə qeyd edib ki, səmərəli vergi sisteminin təşviqi ilə bağlı Strateji Yol Xəritəsinin icrası ilə bağlı Vergilər Nazirliyi Tədbirlər Planı hazırlayıb və orada hüquqi və fiziki şəxslərin məlumat dəyişikliklərinin elektron formada həyata keçirilməsi öz əksini tapıb. Vergilər Nazirliyinin müəyyənləşdirdiyi prioritetlərdən biri olan bu məsələnin aktuallığı nəzərə alınaraq, gələn ildən tətbiqi nəzərdə tutulur.\nS.Musayeva əlavə edib ki, strateji yol xəritələrindən irəli gələn vəzifələrdən biri də yeni qeydiyyatdan keçmiş vergi ödəyicilərinin qısa müddət ərzində təlimlərə cəlb olunmasıdır. Bu məsələ ilə bağlı konkret hədəf müəyyənləşdirilib və qaydalar hazırlanıb. Bu yenilik gələn il yanvarın 1-dən tətbiq olunacaq. Yeni fəaliyyətə başlayan vergi ödəyiciləri birmənalı şəkildə təlimlərə cəlb olunacaqlar, illərlə fəaliyyət göstərən təcrübəli vergi ödəyiciləri də öz istəkləri ilə bu təlimlərdə iştirak edə biləcəklər.\nGörüş zamanı vergi ödəyiciləri tərəfindən ƏDV bəyannamələrinin təqdim edilməsi, elektron qaimə-fakturaların tətbiqi, şəxsi hesab vərəqəsində vergi borcunun tədiyyələr üzrə göstərilməsi və s. təkliflər də səsləndirilib.


Bayram günlərində avtobuslar işləyəcək? - AÇIQLAMA - Günün Səsi Bayram günlərində avtobuslar işləyəcək? - Günün Səsi\nBayram günlərində avtobuslar işləyəcək? - AÇIQLAMA\n30 Dekabr 2020 13:07\nGununsesi.info xəbər verir ki, bu barədə Bakı Nəqliyyat Agentliyinin açıqlamasında bildirilir.\nPrevious Ruhani ABŞ-a meydan oxudu: “Məsuliyyəti Tramp və Pompeo daşıyır”\nNext Öldürülən generalın qızı Eldar Mahmudovu və Rüstəm Usubovu ittiham etdi


Ərdəbilin millət vəkili “Heyran gədiyi” ilə bağlı Daxili İşlər Nazirliyinə məktub ünvanlayıb – Məktubun mətni | Güney Azərbaycan | Güney Azərbaycan Televizyonu GunazTV\n16 Aprel 2018 12:57\nGünAz TV: Güney Azərbaycanın Ərdəbil şəhərinin İran parlamentinin millət vəkili İranın Daxili İşlər Nazirliyinə məktub ünvanlayaraq “Heyran gədiyi” ilə bağlı lazımsız və gərginlik yaradan hərəkətlərin qarşısının alınmasını tələb edib.\nSüdeyif Bədrinin daxili işlər naziri Əbdulrza Rəhmani Fəzliyə bazar günü ünvanladığı məktub “yazılı xəbərdarlıq” başlığı ilə qələmə alınıb.\n“Heyran məntəqəsində Gilan Əyaləti və Astara şəhərinin bəzi hörmətli məsullarının lazımsız, gərginlik yaradan və qeyri-prinsipial hərəkətlərinin qarşısı alınsın”- deyə mətninin xülasəsi kimi, xəbərdarlıq məktubunun başlanğıcında qeyd olunub.\nMillət vəkili məsələnin olduqca önəmli olduğunu diqqətə çatdıraraq Gilan rəhbərliyinin hərəkətlərinin nəticələri ilə bağlı ciddi xəbərdarlıq edib, “Heyran gədiyi”ində quraşdırılan lövhələrin dərhal qaldırılmasını tələb edib.\nMəktubda digər azərbaycanlı millət vəkilləri, o cümlədən Ərdəbildən seçilən deputatların imzası görünmür.\nS.Bədri bundan əvvəl də “Heyran gədiyi” hadisələrinə iki dəfə münasibət bildirib, lakin onun açıqlamalarında təzadlı məqamlar müşahidə olunub.\nXatırladaq ki, Novruz bayramı günlərində “Heyran gədiyi” məntəqəsində turistlərə xidmət göstərmək bəhanəsi ilə çox sayda lövhə quraşdırılıb. Gilan rəhbərliyi tərəfindən quraşdırılan lövhələrdə “Heyran gədiyi” Gilan Əyalətinin inzibati ərazisi kimi göstərilib. Bundan sonra azərbaycanlılar, xüsusi ilə də gənclər hərəkətə keçərək lövhələri qaldırıb vəya oxunmaz hala salıblar. Azərbaycana edilən ərazi iddisına qarşı etirazlar virtual aləmdə də genişlənməkdədir.\nmillət vəkiliSüdeyif Bədridaxili işlər naziriƏbdulrza Rəhmani FəzliyəİranƏrdəbilGilanAstaraməktubxəbərdarlıq"Heyran gədiyi"lövhələr


İsveçrə mətbuatı qaçqın problemindən yazıb - AZƏRTAC – Azərbaycan Dövlət İnformasiya Agentliyi\nBern, 17 iyun, AZƏRTAC\nİsveçrənin www.zeitung.ch internet portalında 20 iyun – Ümumdünya Qaçqınlar Gününə həsr edilmiş məqalə dərc olunub.\nAZƏRTAC xəbər verir ki, məqalədə müasir dünyada müharibə, dağıntı və ölümün hər gün çoxlu sayda insanın həyatına son qoyduğu, minlərlə insanın qaçqına çevrildiyi qeyd edilir. Bildirilir ki, BMT-nin Qaçqınlar üzrə Ali Komissarlığının məlumatına görə, hazırda dünyada 68,5 milyon insan müxtəlif səbəblərdən öz doğma vətənini tərk etmək məcburiyyətində qalaraq, digər ölkələrə pənah aparıb.\nXüsusilə vurğulanır ki, ötən əsrin sonunda Azərbaycan ölkə əhalisinin sayına görə dünyada ən çox qaçqın və məcburi köçkünü olan ölkəyə çevrildi. Azərbaycanlıların Ermənistandan kütləvi deportasiyası və Dağlıq Qarabağ regionu, eləcə də onun ətrafındakı rayonların işğalı Azərbaycanda hər səkkiz nəfərdən birini qaçqın və məcburi köçkün statusu daşımağa məcbur edib.\nMəqalədə Azərbaycandakı qaçqın və məcburi köçkün probleminin tarixi köklərinə də diqqət ayrılır. Qeyd edilir ki, hələ 1927-ci ildə Ermənistan paytaxtı Yerevan şəhərində əhalinin 70 faizi azərbaycanlılardan ibarət idi. İkinci Dünya müharibəsindən sonra bu ölkədə yaşayan 130 min azərbaycanlı kənd təsərrüfatına dəstək pərdəsi altında Azərbaycana deportasiya edildi, əvəzində isə Yaxın Şərq ölkələrindən təxminən 100 min erməni Ermənistana köçürüldü. Sovet İttifaqının süquta uğradığı dövrdə isə deportasiyanın son və daha amansız dalğası baş verdi, Ermənistanda yaşayan azərbaycanlılar son nəfərinədək ölkədən qovuldu. Azərbaycanın torpaqları hesabına ərazilərini 9 min kvadratkilometrdən 29 min kvadratkilometrədək genişləndirən Ermənistan ötən əsrin sonlarında işğalçı siyasətinin növbəti mərhələsinə qədəm qoydu.\nYekunda qeyd edilir ki, bu gün Azərbaycan torpaqlarının 20 faizini işğal edən Ermənistan BMT və digər beynəlxalq qurumların qəbul etdikləri qətnamə və qərarları icra etmir, öz ordusunu Azərbaycan torpaqlarından geri çəkmir və bu yolla da regionda sülh və dinc birgəyaşayışa qarşı təhlükə amili olaraq qalır. Bu ölkənin yürütdüyü siyasət nəticəsində qaçqın və məcburi köçkünlər öz torpaqlarına geri dönə bilmir, problemin həlli süni şəkildə yubadılır.\nAZERTAG.AZ :İsveçrə mətbuatı qaçqın problemindən yazıb


Azərbaycana gələn ovçu-turistlər hansı heyvanları xoşlayır? [fotolar]\n2021, 17 İyun, Cümə axşamı, Bakı vaxtı 04:43\nOvçu-turistlər əsasən nəsli kəsilməkdə olan heyvanları vurmaqdan xoşları gəlir.\nSon illər Azərbaycana gələn turistlərin sayı artır. Onları qarşılayan və müşayiət edən turizm şirkətləri də çoxalmaqdadır. Gələnlərin bir çoxu isə, deyilənə görə, sırf ov əyləncəsini düşünürlər...\nEkspertlər deyir ki, Azərbaycanı ərəb ölkələrindən gələn bəzi imkanlı turistlərə cəlbedici edən, burada ovçuluğa münasib təbiət ərazilərinin və dünyada nəsli kəsilməkdə olan bir sıra heyvanların mövcudluğudur. Ən əsası isə, deyilənə görə, onlar qanunla qadağan edilsə də nəsli kəsilməkdə olan heyvanları ovlamaq «imkan»ı əldə edirlər...\nBuna da bax: Ərəb ölkələrindən gələnlər artıb, Avropadan azalıb...\nOvlanmış çöl dovşanları.\nBələdçi daha sonra deyir:\nBuna da bax: Bələdçi: 'Ərəb ovçularının N qədər pulu var' [video]\nƏrəb ovçu turistlərinin ən çox xoşladığı çöl quşu.\nBuna da bax: Bakıya niyə belə çox ərəb turistlər gəlir?\nBuna da bax: 16 əcnəbi ovçu ölkədən çıxarılıb\nBuna da bax: Ərəb turistlər üçün: Azərbaycanca vacib sözlər


Tərkibinə öküz sperması qatılan təhlükəli içkilər- » Gundeminfo.az\nTərkibinə öküz sperması qatılan təhlükəli içkilər- ARAŞDIRMA\nBəs enerji içkilərinin zərərli və təhlükəli olmasına səbəb olan amillər nələrdir? Kimlərə bu içkilərdən qətiyyən içmək olmaz? Bəs adıçəkilən bu içkinin tərkibi nədən ibarətdir?\nMövzu ilə əlaqədar Kliniki Tibbi Mərkəzin Toksikologiya şöbəsinin müdiri Azər Maqsudov bildirdi ki, vaxtaşırı olaraq enerji içkiləri qəbul etdikdən sonra ağırlaşmalarla bağlı onlara müraciətlər olur: “Müraciət edənlər xüsusilə 18 və yuxarı yaşlılar olur. Enerji içkilərini spirtli içkilərlə qarışdırdıqları üçün çox zaman həssaslıq verir. Bu zaman ürəkbulanma, qusma, başgicəllənmə kimi hallar olur”.\nDietoloq – nutrioloq Leyla Zülfüqarlı enerji içkilərinin tərkibi ilə bağlı məlumat verərkən bildirdi ki, enerji içkiləri həm də qazlı içkilər qrupuna aiddir: “Qazlı enerji içkiləri birmənalı olaraq ziyandır. Həmçinin bu cür içkilərin tərkibində mənşəyi məlum olmayan GMO (Genetik modifikasiya olunmuş orqanizm) var. Ən dəhşətli problem isə odur ki, onlar adından göründüyü kimi enerji versin deyə tərkibinə kimyəvi şəkildə həddindən artıq dozalarla kofein vurulur. Bu qədər kofein bir yerdə insan orqanizminə daxil olduqda nəinki enerji verici, əksinə, enerji dağıdıcı təsir göstərir”.\nTərkibinə öküz sperması qatılır…\nDietoloq xəbərdarlıq edir ki, bütün dünya elmi ədəbiyyatlarında enerji içkilərinin tərkibinə öküz sperması qatılması barədə məlumatlar yer alır: “Bunu həmçinin enerji içkilərinin tərkibindəki maddələr də təsdiq edir. Məsələn, energetik içkilərin tərkibində taurin var, bu, bir amin turşusudur. İnsan orqanizmində də, heyvanlarda da ifraz olunur. Bu, daha çox öküzün ödü və spermasında var. Təbii ki, sənayedə insan taurinindən yox, öküzlərdən alınmış taurindən istifadə olunur. Energetik içkilərin bu qədər çox istehsal olunmasına görə ehtimal var ki, taurin məhz öküz spermasından alınır”.\nLent.az -ın enerji içkiləri ilə bağlı Qida Təhlükəsizliyi Agentliyinə yönəltdiyi sorğuya isə qurumdan bildirdilər ki, agentlik istehsal müəssisələrində iyulun 1-dən monitorinqlərə başlayacaq.


Turistlərin aldanıldığı 10 ölkə | Ən ucuz AviaBiletlər\nAna səhifə Xəbərlər Turistlərin aldanıldığı 10 ölkə\nTuristlərin aldanıldığı 10 ölkə\nTuristlər daha çox Misir, Türkiyə və Asiya istiqamətində olan ölkələrdə aldanırlar. Bu məqalədə biz turistlərin ən çox aldanıldığı 10 ölkə haqqında danışacağıq.\nQədim adət-ənənələri, yerli mətbəxi, maraqlı suvenirləri ilə yanaşı hər ölkənin turistləri aldatmaq üçün öz qaydaları var.\nMisir hər addımbaşı dələduzluğa rast gəlinən ölkələrdəndir. Burada turistlərə qiymətli daşlardan olan fiqurlar təqdim edilir ki, yoxlamadan sonra onların əslində rənglənmiş sabundan hazırlanan suvenirlər olduğu məlum olur. Və ya turist dəvənin belindən sanballı məbləğ ödəmədən yerə düşə bilmir. Burada turistlərin aldanılması üçün taksi sürücüləri 1001 üsul bilirlər. Bu səbəbdən taksinin qiymətini əvvəlcədən, maşına oturmamışdan öncə danışın, xüsusi sayğacla təchiz edilmiş taksilərdən istifadə edin və taksi sürücüsünə pulu avtomobildən çıxdıqdan sonra ödəyin.\nMisir taksi sürücüləri ilə yalnız türk taksi sürücüləri rəqabət apara bilər. Məsələn, onlar sərnişinlərə pulun qalığını səhv qaytara bilər, yerli pullar bir-birinə çox bənzədiyi üçün turistlər bəzən onları səhv salır. Həmçinin Türkiyənin gecə klublarında xanım turistlərini daha tez-tez aldadırlar ki, nəticədə turist həm öz içkisinin, həm də onu aldadan şəxsin içkisinin pulunu ödəməli olur.\nİlk baxışdan xeyirxah görsənən ölkə sakinləri bəzən narahatlıq gətirə bilər. Məsələn, onlar Banqkokda Kral sarayının önündə tənha turistlərə “başqa gözəl saraylara” ekskursiyaya aparmağı və yolda “daha bir maraqlı yer” göstərməyi təklif edib müəyyən miqdarda pul alırlar.\nBu ölkədə motosiklet, avtomobil və velosipedlərin icarəsi zamanı nəqliyyat vasitəsinin məhz turist tərəfindən cızıldığını ittiham edib, ondan iri məbləğdə cərimə ödənilməsini tələb edə bilərlər. Burada sizə tövsiyəmiz: nəqliyyat vasitəsinə ilkin baxış zamanı sahibinin yanında onun bütün zədələrinin şəkilini çəkin.\nBu “cənnət məkanında” insanlar deyil, xüsusi öyrədilmiş heyvanlar fəaliyyət göstərir. Uluvatu Məbədinin yanında meymun dəstəsi ziyarətçilərin üzərində parıldayan nə varsa oğurlayırlar: eynək, sırğa, üzük və s. Bu primatların təkbaşına öhdəsindən gəlmək çətin olsa da, bir neçə dəqiqə sonra qarşınıza oğurlanmış əşyaları qaytarmaq üçün müəyyən haqq tələb edən insan çıxır. Ona görə də, buraya gedərkən dəyərli zinət əşyalarınızı taxmamaq məsləhət görülür.\nHindistanda turistin əsas “düşməni” – dərisinin rəngidir. Məhz dərinin rənginə görə yerli sakinlər turistləri ayıra bilir və səyyahların hər addımında pul qazanmaq istəyirlər: çimərlikdə qeyri-adi müalicə proseduraları, baqajın verilməsi, ayaq yolu tapmaq üçün kömək və s.\nHər addımbaşı turistlərə dilənçilər də rast gəlinir ki, birinə pul verdikdən sonra ardınca 20-30 nəfər tökülüşür.\nHindistanda muzey və digər görməli məkanların girişində “çəkmək qadağandır” yazısını görüb öz texnikanızı girişdə saxlamayın, çünki əks halda onu daha heç vaxt görməyəcəksiniz. Belə hallarda ən yaxşısı yardım üçün bələdçiyə müraciət edin və nümayişkaranə şəkildə texnikanın batareyasını çıxardıb ondan istifadə etməməyinizə söz verin.\nBu ölkədə mirvari və ipək həvəskarlarını aldadaraq, saxta materialları təbii materialların qiymətinə satırlar. Əsl mirvari aşağıdakı əlamətləri ilə fərqlənir:\nSap üçün açılmış dəlikdə boya əlaməti olmur\nƏgər onu masaya atsanız, o stoldan top kimi geri sıçrayır\nƏsl miravari bir az əyri və soyuq, lakin süni muncuq ondan fərqli olaraq bir qədər isti və hamar olur.\nİpəyi isə – saplarını yandıraraq yoxlamaq lazımdır. Təbii ipək saplarının külü barmaqlarınızda qalacaq və o yanmış yunun iyini verəcək. Süni parça isə əriyərək kimyəvi maddə qoxusunu yayacaq.\n“Ən romantik ölkədə” insanların hissləri ilə oynamağı sevirlər. Eyfel Qülləsinin yaxınlığında bir fransız qadına gül bağışlayır, onun dostları isə bir neçə metr sonra qadından güllərə görə 20 avro tələb edirlər. Amma modapərəstlər üçün ən kədərlisi – Louis Vuitton və Chanel kimi brendlərin burada hər addımda satılan saxta çantalarıdır. Bu çantaları alıb evə aparmaq istəyənlər isə polisin “qara siyahısına” düşə bilərlər.\n“Həssas” dələduzluq italyanlara da yad deyil, ancaq onlar daha çox şəfqət hissindən istifadə edirlər. Belə ki, meydanlarda xeyriyyə təşkilatlar adı altında öz ciblərinə pul yığanlara rast gəlmək olar. İtalyan dələduzlarının ən sevdiyi iki məkan – Kolizey və Müqəddəs Pyotr kilsəsidir. Birinci halda turisti növbədən xilas etməyi vəd edirlər və buna görə ondan biletin qiymətindən 2-3 dəfə daha çox pul alırlar. İkinci halda isə ödənişsiz girişi turistdən pul alaraq ödənişli edirlər. İtaliyada həmçinin restoranlarda heç kəsin sifariş etmədiyi yeməklər üçün hesab təqdim edirlər ki, buna görə hesabda siyahını diqqətlə yoxlamaq lazımdır.\nKorrida və flamenkonun vətənində əcnəbilərdən pul qoparmağın məşhur yolu – digər “turistin” onun şəklini çəkmək xahişidir. Yalançı “turist” öz qurbanına fotoaparat ötürərkən, “polis” turistin əlindən tutaraq onu oğurluqda ittiham edir və sonda söhbəti kifayət qədər iri məbləğlə bağlamağı təklif edirlər.\nKubada bahalı siqar əvəzinə saxta siqarlar satıb turistləri aldadırlar. Keyfiyyətli məhsul üçün ixtisaslaşdırılmış xüsusi mağazalara üz tuta bilərsiniz.\nBu və ya digər ölkəyə ucuz aviabilet almaq üçün keçiddən istifadə edə bilərsiniz.\nAldanılmamaq arzusu ilə xoş istirahətlər!\nAyBilet - September 12, 2017 0


Ufa dəmiryol körpüsü — Vikipediya\n54°43′05″ şm. e. 55°54′28″ ş. u.\nUfa dəmiryol körpüsü\nUfa dəmiryolu körpüsü\nrus. Уфимский железнодорожный мост\n? metr (orta aşırım)\nUfa dəmiryol körpüsü (rus. Уфимский железнодорожный мост, başq. Өфө тимер юл күпере) — Ağidel çayının Ufa şəhərindən axan hissəsi üzrərində inşa edilmiş dəmiryol körpüsü.\nUfa dəmiryol körpüsünün tikintisinə 1886-cı ildə başlanmışdır. Tikinti işləri 1888-ci ildə tamamlanmışdır. Körpü dəmir yolunun Ufaya çəkilişini təmin etmişdir. Sonradan isə bu xətt Çelyabinskə (1892) qədər uzadılmışdır.\nKörpünün aşılış mərasimi, 8 sentyabr 1888\nAşırımlı körpünün layihəsini Nikolay Belelyubski 1884-cü ilin nörmativləri əsasında hazırlamışdır. Tikilidə lazım olan hissələri Votnik zavonunda hazırlayırdılar. Belelyubski körpüdə özünün yeni ixtira etdiyi tenikianı tətbiq edir. 1890-cı ildə təşkil edilən Edinburq sərgisində bu dizayn Qızıl Medal ilə mükafatlandırıldı və daha sonra "Rusiyasayağı dəstək növü" adı altında xaricdə yayıldı.\n8 sentyabr 1888-ci ildə körpünün açılışını Dəmir yolları naziri admiral Kostantin Poset etmişdir. Körpüdə əlavə piyada keçidi də vardı.\nKörpünün sxemi — hərəsinin arasında 109,25 metr məsafə olan 6 aşırım.\nUfa dəmiryolu körpüsü 1919\n1919-cu ildə Vətəndaş müharibəsi zamanı, altıncı aşırım kolçaklar tərəfindən partladılmış və dağılmışdır Körpünün bərpası iki mərhələdə aparılmışdır. Əvvəlcə aşırım hazırlanmış, sonra isə əsaslı təmir edilmişdir. 10 oktyabr 1919-cu ildə Vladimir Lenin tərəfindən körpünü bərpa edən işçilər təbrik ediir.\nƏsaslı təmir edilərkən professor Lavr Proskuryakovun dizaynının istifadə edilməklə edilmişdir. Diqqətlə hazırlanan layihə qatar yolunda minimal fasilə ilə təmin etdilmışdır.\nXX əsr ərzində körpü dəfələrlə möhkəmləndirilmiş və ya təmir edilmişdir. 1937-1939-cü illər ərzində aşırım strukturlarının böyük ölçüləri aradan qaldırılması və gücləndirici metal əlavə edilməsi çəkisi 4% -ə qədər gücləndirilir. 1949 - 1951-cu illərdə isə körpüdə təmir işləri aparılmışdır.\n1888-ci ildə Dyoma çayı üçün süni yataq qazılmışdı; müasir avtomobil körpüsündən yüz metr aşağıda başlayır və Ağidel istiqamətində birbaşa axır. Bu kanal Dyoma üərində belə bir dəmir yolu körpüsünün qurulmasından qaçınmaq üçün qazılmışdır.\nKörpünün ilk rəngli fotosunu 1910-cu ildə Serqey Qorski çəkmişdir.\n↑ Ağidel çayı üzərində körpü\n↑ Железнодорожный мост через реку Белую близ Уфы. С. М. Прокудин-Горский\nMənbə — "https://az.wikipedia.org/w/index.php?title=Ufa_dəmiryol_körpüsü&oldid=4766666"\nBu səhifə sonuncu dəfə 3 iyun 2019 tarixində, saat 21:23-də redaktə edilib.


“Körpəmin atası “quşlayan” deputatlardan biridir” – Azərbaycanda doğuzdurulan Robot-ana ilə XƏYALİ MÜSAHİBƏ - PEYK.AZ\nPeyk Xeber Mar 23, 2020 0 286\nadmin İyun 3, 2020 0 11264\nPeyk Xeber Mar 26, 2020 0 240\nadmin İyul 2, 2020 0 49\nadmin İyul 2, 2020 0 12\n“Məni çarpayıya uzadıb gətirdilər zalın ortasına, camaat da toplandı başıma, sanki tamaşa göstərəcəkdilər”.\nOct 13, 2019 - 16:51\nAzərbaycan Tibb Univeristetində (ATU) ictimai müşahidə altında doğuş həyata keçirən SMART MOM doğuş simulyatorunun Peyk.az-a xəyali müsahibəsini təqdim edirik.\n– Salam, SMART MOM. Necəsən?\n– Salam. Çox sağ ol, doğuşdan sonra yaxşıyam. Söhbətə başlamamışdan əvvəl onu deyim ki, məni Süsən MOM deyə çağıra bilərsən.\n– Süsən? Yaxşı, bəs niyə Süsən?\n– Düzü, mən buralı olmadığıma görə əvvəlcə düşündüm ki, özümə Roza adını seçim. Ancaq çox sağ olsunlar, tibb bacıları məni başa saldılar ki, bəs ay qız, “SMART”ın yerinə Roza qoysan, sonrakı “MOM”la uyğun gəlməyəcək, biabır olarsan. Bu iki söz nəsə pis bir məna verirmiş. İraq olsun.\n– Ha-h- ha… Amma düz deyiblər… Yaxşı, Amerikadan vura-vura gəlib, tibbin beşiyi olan Azərbaycanda doğuş həyata keçirmək çətin olmadı?\n– Açığı, bunu özüm istədim. Axı mənim bir tərəfim azərbaycanlıdır. Nənəmin ikinci ərinin ögey anası sizin bir rayon var e, Zzən.., Zənda.., Zərdə…\n– Bəlkə Zərdab?\n– Hə, Zərdab. Ögey anası oralıdır. Dedim, qoy gedib ulu nənə-babalarımın torpağında doğum.\n– Soruşmaq ayıb olmasın, körpənin atası kimdir?\n– Körpəmin atasını hamı tanıyır, çox məşhur adamdır.\n– Hansı sahədə çalışır, nə işlə məşğuldur?\n– Heç bir iş görmür.\n– Necə məşhur adamdır ki, heç bir işlə məşğul deyil?\n– Deputatdır da…\n– Hansı deputat?\n– Ən çox “quşlayan” deputatlardan biri…\n– Belə de…\n– “Quşlayan” deputatdan nə ağılla uşaq dünyaya gətirdin?\n– Elə ikimiz də bir ağıldayıq…\n– Uşaq dünyaya gətirmək hansınızın ideyası oldu? Biriniz robot, biriniz deputat… Asan deyil axı…\n– Onu fikrindən daşındıra bilmədim… Əslində, heç fikirləşib iş görən adam da deyil…\n– Niyə qorunmurdun ki?\n– Necə qorunum, adamın toxunulmazlıığı var…\n– Nə isə, öz zibilinizdir…Eeee, öz işinizdir… Xəbərin var ki, bir dəfə doğmaqla, ölkədə fırtına qoparıbsan?\n– Bunun belə səs-küyə səbəb olması məni təəccübləndirdi. Aramızda qalsın, gündəmi dəyişməyim özümə də ləzzət elədi.\n– Doğuş zamanı rahat idin? O qədər adamın gözü qabağında… Hələ bir nəfər lap öndə dayanıb gözünü kamera kimi zilləmişdi…\n– Çətin idi. Nə qədər mənə robot desələr də, hər halda, qadınam. Elə baxırlar ki… Hələ oradakı kişilər… İmkanları olsa, həkimi qovub doğuşu özləri qəbul edərdilər. Utanmaz-utanmaz baxıb gülürdülər… Sonra bildim ki, marıtlayanlardan biri həyat yoldaşımın heç vaxt danışmayıb, “knopka” basan həmkarıymış. Prosesi elə həyacanla izləyib ki, sanki oradan mikrorobot yox, dinozavr çıxacaq.\n– Gərək əvvəldən imkan verməyəydin…\n– Məndən soruşan oldu ki? Çarpayıya uzadıb gətirdilər zalın ortasına, camaat da toplandı başıma.\n– Onu demirəm, gərək vaxtında deputata imkan verməyəydin…\n– Deputat demişkən, hamı ordaydı, ancaq o başıbatmışı görmədim… Deyəsən, heç gəlməmişdi.\n– Gəlsə nə dəyişəcəkdi ki?\n– Deyirsən, öz uşağına yiyə durmayacaq?\n– Çətin sual oldu…\n– Yəqin o deputatın ailəsi-uşağı, hətta nəvələri var. Necə durub desin ki, robot-uşağın atası mənəm?\n– Mənim “mikrosxem”lərimi yandıra bilir, öz uşağını boynuna ala bilmir?\n– Boynuna alsa, Milli Məclisin İntizam Komissiyasından əvvəl arvadı onun atasını yandırar.\n– Mənə nə? Canı çıxsın, uşağına yiyəlik eləsin. Yeri gəlmişkən, deputatlar uşaq pulunu bərpa etdilər?\n– Necə? (Süsəndən yeddimərtəbə söyüş)\n– Bu söyüşləri hardan öyrənibsən?\n– Doğana qədər işim-gücüm sizin telekanallara baxmaq olub, ordan eşitmişəm. Nədi, pis söyürəm ki?\n– Yox, nə qədər lazımdırsa, yığıbsan…\n– Hələ başqa söyüşlər də bilirəm, deyim?\n– Lazım deyil, saxla.\n– Yaxşı, bu gedişlə mənim axırım nə olacaq? Körpənin atası üzə çıxmır, uşaq pulu da verilmir… Necə dolanacağıq?\n– Məndən niyə soruşursan? Bunu gərək əvvəldən fikirləşəydin.\n– Etiraz aksiyası keçirsəm, xeyri olar?\n– Tutub üstündəki bütün batareyaları çıxararlar, özünü də atarlar “metallolom”a, başına iş açma…\n– Aman Allah…\n– Mənim suallarım bitdi. Sən də uzağı bir həftədən sonra gündəmdən düşəcəksən. Buna hazır ol.\n– Görəcəkli günlərim varmış… Bəlkə məni özünlə redaksiyanıza aparasan? Orda qalaram…\n– Məndə o deputata oxşayan sifət və ağıl görürsən?\n– Onda salamat qal, mən getdim.\n– Cəhənnəm ol, elə hamınız bir zibilsiz. Öz başımın çarəsinə baxaram.\nOktyabrın 10-da Fransa Respublikasının Prezidenti Emmanuel Makron\nadmin İyun 19, 2020 0 11\nKoronavirus hansı şərtlərdə sürətlə yayılır? — ARAŞDIRMA\nadmin İyun 14, 2020 0 20\nadmin Sen 24, 2019 0 72\nadmin İyun 8, 2020 0 29\nadmin İyun 3, 2020 0 2213\nGün ərzində 1 kodu üzrə icazələrin\nadmin İyun 22, 2020 0 7\nAzərbaycanın bir sıra şəhər və rayonlarında tətbiq edilən sərtləşdirilmiş xüsusi...\nŞəxsi avtomobildə maskadan istifadə etməklə bağlı - Rəsmi...\nadmin İyun 6, 2020 0 17\nŞəxsi avtomobildə maskadan istifadə etməməyə görə hər hansı inzibati məsuliyyət...\nAzərbaycanda son sutka ərzində 77 nəfər koronavirusa yoluxub\nadmin May 7, 2020 0 34\nAzərbaycanda koronavirus infeksiyasına 77 yeni yoluxma faktı qeydə alınıb, 15 nəfər...\nPandemiya dövründə ən çox zərərə düşən müəssisələrin sırasında restoranların xüsusi...\nBeynəlxalq təhsil eksperti: “Azərbaycan təhsilində təkmilləşməyə...\nadmin Sen 23, 2019 0 107\nMilli Məclisdə struktur İSLAHATLARI - 4 nəfər vəzifəsindən...\nadmin May 7, 2020 0 43\nAlmaniyadan Qarabağ separatçılarına daha bir — ZƏRBƏ\nadmin May 23, 2020 0 29\n"Ölkə.Az" AZƏRTAC-a istinadən xəbər verir ki, Almaniya hakimiyyət...\nTailanddan Rusiyaya qayıdan kişi iti ilə birlikdə karantinə alınıb. Bu barədə RT...\nAlimlər koronavirusu 25 saniyəyə məhv etməyin\nadmin İyun 28, 2020 0 2\nMilli Məclisin 75 yaşlı əməkdaşı təqaüdə göndərildi - FOTO\nadmin May 6, 2020 0 47\nMilli Məclis Aparatında aparılan kadr islahatları nəticəsində daha bir neçə şəxs...\nElnur Allahverdiyev: “Azərbaycan yeni texnologiyalara və...\nNəsrin Cavadzadə makiyajsız FOTO PAYLAŞDI


FHN köməksiz qalan şəxsləri xilas\n10:35 15 Dekabr 2019 Oxunub : 1027\nÖtən sutka ərzində Fövqəladə Hallar Nazirliyinin "112" qaynar telefon xəttinə Bakı şəhərinin Qaradağ rayonu üzrə liftdə köməksiz vəziyyətdə qalma ilə bağlı 1 müraciət daxil olub.\nAzvision.az FHN-ə istinadən xəbər verir ki, dərhal çağırış ünvanına cəlb olunan Xüsusi Riskli Xilasetmə Xidmətinin müvafiq xilasetmə qüvvələri tərəfindən 2 azyaşlının liftdən çıxarılması təmin edilib.\nBakı şəhəri, Xətai rayonunda isə 1 nəfər bağlı qapı arxasında köməksiz vəziyyətdə qalıb. Hadisə yerinə cəlb olunan Xüsusi Riskli Xilasetmə Xidmətinin müvafiq xilasetmə qüvvələri mənzilin giriş qapısını açıb və vətəndaşı halsız vəziyyətdə aşkar edərək aidiyyəti üzrə təhvil veriblər.\nFHN-nin "112" qaynar telefon xəttinə daxil olan digər məlumata əsasən, Bakı şəhərinin Nizami rayonunda 2 nəfər bağlı qapı arxasında köməksiz vəziyyətdə qalıb. Çağırış ünvanına cəlb olunan Xüsusi Riskli Xilasetmə Xidmətinin xilasetmə qüvvələri tərəfindən vətəndaşlara müvafiq köməklik göstərilib.


Orta məktəb rus, bakalavr ingilis dilində, magistratura isə azərbaycanca » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n08 İyun 2018, 10:00 3517\nMagistraturaya qəbul imtahanına hazırlaşarkən özünü ən yüksən nəticəyə kökləyib, hədəfi birinci olmaq imiş. Birinci turda mümkün 100 balın hamısını toplamağı hədəfləsə də, imtahan çətin keçir və 95 balla birinci olur. İkinci turda isə 43 bal yığır. Yekun balı isə 138 olur. Bu balla magistraturaya qəbul imtahanında respublika birincisi olan Bakı Mühəndislik Universitetinin sonuncu kurs tələbəsi Bəxtiyar Zeynalov müsahibimizdir.\nQeyd edək ki, Bəxtiyar Zeynalov 1997-ci il mayın 25-də Mingəçevir şəhərində anadan olub. Orta təhsilinə Bakıda - 158 saylı orta məktəbdə başlayıb, 4-cü sinifdən sonra isə Mingəçevir şəhər 3 saylı orta məktəbində davam etdirib. Orta təhsilini rus bölməsində alıb.\n"Sürətli hesablamağım mənə həmişə kömək olub”\nBəxtiyar deyir ki, orta məktəbdə əlaçı olub. Bir çoxlarına çətin gələn riyaziyyat isə sevimli fənni imiş: "Ən sevdiyim fənlər riyaziyyat, coğrafiya və biologiya idi. Düzdür, çoxlarına çətin gəlir, amma riyaziyyat məndə yaxşı alınırdı. Sürətli hesablamağım mənə həmişə kömək olub. Adətən, dərslərimi özüm hazırlayırdım. Hər zaman böyük qardaşımdan ibrət almışam. Çünki o da yaxşı oxuyurdu və gözümün önündə nümunə var idi”.\nOrta məktəbi bitirib, ali təhsil üçün imtahan verir. 677 bal toplayır, "Prezident təqaüdü”nü bir balla qaçırır. Bunu, zarafatla "acı xatirə” adlandırsa da, istədiyi universitetə qəbul olur: "Bakı Mühəndislik Universitetində təhsil almaq istəyirdim. Orda təhsil alan qonşum universitet barədə yaxşı fikirlər söyləmişdi, mənə də məsləhət görmüşdü. Ailəm də bu seçimimlə razı idi. Seçimim maliyyə ixtisası oldu. Bizim universitetdə ingilis dilində təhsil 5 illik olur. Birinci il dil öyrədilir, sonra birinci kursa başlayırsan. Mən dildən imtahan verdim, ona görə də, dil öyrənmə mərhələsində olmadım, birbaşa elə birinci kursa getdim”.\n"Maraq dairəmdə olanları daha çox oxuyurdum”\nUniversitetin ilk semestrini yüksək nəticə ilə başa vursa da, sonra qiymətlərində bir az zəifləmə müşahidə olunur. Müəyyən bir nöqtədə artıq başa düşür ki, əvvəlki sürəti bərpa etmək lazımdır: "Universitetdə ilk kursda yüksək nəticə göstərirdim. İlk semestrdə bütün qiymətlərim "A” oldu, bir "B” aldım. Növbəti semestrlərdə bir az tənbəllik baş qaldırdı və bu da qiymətlərimdə enişə gətirib çıxarırdı. Növbəti semestr bir "C” gəldi. Sonra iki semestr "D” oldu. Növbəti semestrdə bir "E” alanda başa düşdüm ki, belə getsə, gələcəkdə kəsr də ola bilər (gülür). "E”-ni ikinci kursun sonunda almışdım. 3-cü kursa başlayanda gördüm ki, yox, mən çox dibə yuvarlanmışam və daha da məsuliyyətli olmağı qarşıma məqsəd qoydum. Bu o demək deyil ki, məsuliyyətsiz idim, dərsləri oxumurdum. Sadəcə, maraq dairəmdə olan fənləri daha çox oxuyurdum, sevmədiklərim də isə zəiflik olurdu. Əsas marağım alman dilinə idi, o fənnə daha çox önəm verirdim. Yaxşı da alınırdı. Elə fənlər olurdu ki, mənim onlara marağım yaranmırdı və oxumağa özümü məcbur edə bilmirdim. Bu baxımdan, qiymətim bəzən aşağı olurdu. Marağım yaranan fənni qiymətindən asılı olmayaraq dərinliyinə kimi oxuyurdum. Mənfi cəhətimin biri odur ki, heç vaxt məqalə yazmamışam. Hansı fəndən məqalə tapşırırdılarsa, yazmırdım. 20-30 bal belə gedirdi. Universitetdə müəllimlərim bir-birindən yaxşı idi. 3-cü kursdan sonra yenə var gücümlə oxudum, boşluqlarımı bərpa etdim. Elə oldu ki, son kursda ən yüksək ortalama bal yığanlardan biri də mən oldum”.\n"Universitet çox maraqlı keçdi”\nUniversitetdə təhsil aldığı qrupun da onun inkişafına böyük rolu olduğunu deyir: "Universitetdə çox yaxşı bir qrupda təhsil alırdım. Bunu xüsusilə qeyd etmək istəyirəm. Qrupdakıların hamısı bir-birindən savadlı, dünyagörüşlü idi. O baxımdan mükəmməl bir atmosferə düşmüşdüm. Bütün tələbələr güclü idi, ona görə də, oxumaya bilməzdik. Universitetdə dərsdən kənarda da maraqlı məşğuliyyətlər olurdu. Müəllimlərlə pikniklər, şirkət gəzintiləri, təbiətdə dərs keçmələr hamısı maraqlı idi. Universitet çox maraqlı keçdi. Bu universiteti seçdiyim üçün heç vaxt peşman olmamışam”.\nUniversitet vaxtı müəyyən qədər iş təcrübəsi də qazanır: "Maliyyə elədir ki, bu sahədə işləmək üçün daha çox fənni bilməli idim. Buna görə 1-2-ci kurslarda aldığım təhsillə iş dünyasına getmək istəmədim. Çünki bu biliklər kifayət etməyə bilərdi. Amma 4-cü kursun əvvəlindən işləməyə başladım. Əvvəlcə "Bakcell” şirkətində, hazırda isə PWC kampaniyasında çalışıram”.\n4-cü kursda oxuyanda dərs, iş və üstəlik də magistratura hazırlığı kimi bir rejimi olur. Gərgin olsa da, bu, onu daha məsuliyyətli edirmiş: "Üzərimdə məsuliyyət çox olduqca, daha effektiv oluram. İşim az olanda ona qarşı bir az məsuliyyətsiz yanaşa bilərəm. İş, dərs, üstəlik, magistraturaya hazırlıq var idi. Düzdür, hamısını çatdırırdım, axıra yaxın çətinləşsə də, öhdəsindən gəlirdim. Dərs olan günlər yarımştat işləyirdim, ona görə, problem olmurdu”.\n"Stressin bir səbəbi də o idi ki, mən birincilik istəyirdim”\nUniversitetin 3-cü kursunda magistratura təhsili almaqla bağlı planı olur, amma 4-cü kursda yekun qərarı verib hazırlığa başlayır. Hazırlığı nəticəsini verir. Magistraturaya qəbul zamanı 138 bal toplayaraq ölkə birincisi olur. Bu balı toplamağın sirlərinə gəlincə, Bəxtiyar bunları söylədi: "Çox istəmək və özünə inanmaqda görürəm. Magistraturaya hazırlaşdığım ilk gündən qarşıma məqsəd qoymuşdum ki, imtahanlarda birinci olacağam. Amma təbii ki, istəklə bərabər əmək də tələb olunur, buna görə, həm də çox çalışmalıydım. Məqsədli olsam da, birinci yer tutacağımdan əmin deyildim. Çünki rəqib də çox idi, birincilik istəyən də. Öz üzərimdə çalışmaqla hamını üstələyə biləcəyimi düşünürdüm. Birinci turun imtahanındakı fənlər də ürəyimcə idi. Məntiqdən özümə hər zaman güvənmişəm, ingilis dili ixtisas dilimdir, bu da problem deyildi. İnformatikanı isə öyrənməli idim. Sınaqlarda 90-dan yuxarı nəticə göstərirdim. Düzdür, 100 yığa bilmirdim, amma 99 olurdu. Qəbulda da minimum 98-99 yığacağımı gözləyirdim, amma hədəfim 100 idi. Qəbul bu il heç də asan olmadı. Nə qədər özümü hazırlasam da, imtahan stressi də oldu. Bəlkə də stressin bir səbəbi də o idi ki, mən birincilik istəyirdim. İndiyə qədər magistratura imtahanının birinci mərhələsində 100 bal toplayan olmayıb. Onu toplamaq istəyirdim. Amma məlum məsələdir ki, alınmadı. 95 bal toplayaraq yenə birinci oldum. 100-ü toplaya bilmədim, amma əsas odur ki, birinci oldum. Əməyimin yerdə qalmadığına çox sevindim. İnşallah, gələcəkdə başqa tələbələr bu rekordu təzələyərlər. Bu nəticənin əldə olunmasında müəllimlərim, valideynlərim, qardaşım, dostlarım, qrup yoldaşlarım mənə çox dəstək oldu. Qrup yoldaşlarım hamısı uğurlu nəticə göstərdilər. Tək fərqim odur ki, birinci olmuşam. Onların hamısının nəticəsi yüksək idi”.\nOrta məktəb rus, bakalavr ingilis, magistr azərbaycan dilində...\nBirinci turdakı yüksək nəticə onu ikinci mərhələdə də bu cür nəticə göstərməyə həvəsləndirir: "Birinci turda ən yüksək balı toplamaq mənə çox yaxşı təsir etdi, məqsədimə çatmışdım. Növbəti məqsəd isə ümumilikdə, birinci olmaq idi. Düzü, ikinci tura birinci qədər vaxt sərf edə bilmirdim. Həm işimdən dolayı, həm də bütün gücümü birinci turda qoymuşdum. İkinci turda qrup yoldaşlarım məndən yüksək yığıblar. Onlara "universitetin əjdahaları” deyirəm. 44-45 bal yığanlar var. Məndə ikinci turda 43 bal idi. Amma ümumilikdə birinciliyi qorudum. Bu turdakı nəticədə müəllimlərimin əməyi çoxdur. Çünki evdə oxumurdum, dərsdə öyrətdikləri ilə kifayətlənirdim. Birinciliyi qorumaq üçün bu, mənə bəs elədi. Bu birincilik mənimlə yanaşı, müəllimlərimi, valideynlərimi, dostlarımı da çox sevindirdi. Valideynlərim mənimlə qürur duyduqlarını dedilər. Anam xüsusilə sevindi. Onları sevindirə bildiyimə üçün bir başqa cür xoşbəxt oldum”.\nBəxtiyar deyir ki, bu nəticə ilə kifayətlənməyəcək. Hələ məqsədləri çoxdur: "Təbii ki bununla kifayətlənmək niyyətində deyiləm, hər zaman uğurun arxasınca qaçacağam. İndi əsas məqsədim iş həyatında möhkəmlənməkdir. Eyni zamanda da sentyabrda magistratura təhsilinə başlayacağam. Şans yaransa, xaricdə təhsilimi davam etdirmək kimi hədəfim də var. İqtisadiyyat sahəsində daha da ixtisaslaşmaq istəyirəm. Çünki karyeramda daha yüksək vəzifələrə çata bilmək üçün bu, vacibdir”.\nTəhsilini maliyyə ixtisası üzrə davam etdirməyə qərar verən Bəxtiyar, bununla bağlı maraqlı bir məqam olduğunu dedi. Orta məktəbi rus dilində oxuyub, ali təhsilini ingilis dilində alıb, magistraturanı isə azərbaycan dilində bitirə bilər. Çünki magistr imtahanını da doğma dilində verib.


Azərbaycanda rektor vəfat etdi » XalqInfo.az Xəbər Portalı\nXalqinfo.az Xəbər Portalı » Sosial » Azərbaycanda rektor vəfat etdi\n07 yanvar 2019 11:38 Baxış: 29 Şərh: 0 Çap\nXaqinfo.az xəbər verir ki, Azərbaycan Dövlət Dəniz Akademiyasının rektoru Çingiz Mansur oğlu Əliyev yanvarın 7-də ömrünün 56-cı ilində vəfat edib.\nÇingiz Əliyev 5 yanvar 1963-cü ildə Bakıda anadan olub. 1986-cı ildə Leninqrad (indiki Sankt-Peterburq) Su Nəqliyyatı İnstitutunu bitirib. Əmək fəaliyyətinə 1987 “Xəzərdənizneftdonanma” idarəsində kapitan köməkçisi kimi başlayıb. Biliyi və bacarığı hesabına qısa vaxtda kapitan vəzifəsinədək yüksələ bilib.


Milli Kitabxana Nizami Gəncəvi haqqında elektron xülasə hazırlayıb\n22:39 19 İyun 2021\n23:44 11.06.2021 Qısa URL\nXülasənin hazırlanmasında məqsəd geniş istifadəçi kütləsini görkəmli şairin həyat və yaradıcılığı, ölməz irsi haqqında dərc olunmuş materiallarla tanış etməkdən ibarətdir. Elektron xülasədə məqalələr illər üzrə, daxildə isə əlifba ardıcıllığı ilə verilib\nBAKI, 11 iyun — Sputnik. M.F.Axundzadə adına Azərbaycan Milli Kitabxanası "Nizami Gəncəvi – 880" adlı elektron xülasə hazırlayıb.\nSputnik Azərbaycan xəbər verir ki, elektron xülasədə Nizami Gəncəvi haqqında 2017-2021-ci illərdə (may ayına qədər) dövri mətbuat səhifələrində dərc edilmiş 150-dən artıq məqalə araşdırılıb və seçmə yolu ilə istifadəçilərin diqqətinə çatdırılıb.\nXülasənin hazırlanmasında məqsəd geniş istifadəçi kütləsini görkəmli şairin həyat və yaradıcılığı, ölməz irsi haqqında dərc olunmuş materiallarla tanış etməkdən ibarətdir. Elektron xülasədə məqalələr illər üzrə, daxildə isə əlifba ardıcıllığı ilə verilib.\nXülasə ilə tanış olmaq istəyənlər http://anl.az/down/Nizami.Gencevi.pdf linkindən istifadə edə bilərlər.


Bakıda qardaş qardaşın qanını axıtdı - Azadliq Xeber\n07:55 xeber – Bakıda iki qardaşın mübahisəsi qanla bitib. Azadlıq.az xəbər verir ki, anspress-in məlumatına görə, qanlı hadisə Xətai rayonu Zığ qəsəbəsi Naximov küçəsində baş verib. 35 yaşlı Rövşən Məmmədovla qardaşı Əvəz arasında yaşadığı ünvanda mübahisəsi düşüb. Mübahisə zamanı Əvəz sərxoş olduğu deyilən qardaşı Rövşənə bıçaqla bir neçə zərbə endirib. Yaralı şəxs təcili tibbi yardım avtomobili ilə 3 saylı şəhər xəstəxanaya çatdırılıb. Qardaşı tərfindən qanı axıdılan Rövşən Məmmədov dərhal əməliyyat olunub.\nHadisəni təfərrüatları Xətai rayon polis idarəsinin əməkdaşları tərəfindən araşdırır. Qardaşının qanını axıdan Əvəz Məmmədov isə artıq saxlanılıb.


خبرگزاری شبستان - Cahanşümul hökumətin hədəfləri\nServis Əsas səhifə Zaman : Tuesday, May 8, 2018 Xəbər kodu : 33447\nMənəvi inkişaf və ədalətin bərpasi\nBu intizarın sonu imam Mehdinin (ə) müqəddəs hökumətidir. O həzrət ən böyük ədalət rəhbəri olaraq aləmdə həyatın bütün ölçülərində, nəyin bahasına olursa olsun, ədaləti yayacaq. Bu şirin həqiqət onun gələcəyini müjdələyən bir çox rəvayətlərdə də açıqlanmışdır. İmam Hüseyn (ə) buyurmuşdur: “Dünyanın sonuna yalnız bir gün qalsa da, Allah həmin günü övaldlarımdan birinin zühur edib yer üzünü zülmlə dolduğu kimi, ədalətlə dolduracağı üçün uzadar. Mən bunu Peyğəmbərdən (s) eşitmişəm.”(“Kəmalud-din”, c.1, fəsil 30, hədis 4, səh.584.)\nƏdalət imam Mehdinin (ə) spesifik xüsusiyyətlərindəndir. Bəzi dualarda da o həzrət bu ləqəblə tanıtdırılmışdır: “İlahi, ümid və ədalət qiyamçısı olan, intizarı çəkilən,gözlənilən vəlinə salam və salavat göndər.” (“Məfatihul-cinan”, “İftitah” duası.)


Earthwise TC70001 Electric Tiller kultivator Review - Xəbərlər Qanunun aliliyi\nSiz çox asanlıqla vahid hərəkət edə bilər\nBu quru torpaq vasitəsilə oxumaq üçün asandır\nEarthwise TC70001 güclü sürgün edir. Bu, qədər quru torpaq üçün gücü var. Bir az təcrübə ilə, Əgər hər hansı bir çətinlik olmadan məhsul istifadə edə biləcəklər. vahid əla güc verir və həmçinin dağlıq ərazilərdə vahid istifadə edə bilərsiniz. maşın yüngüllük asan daşınması üçün böyük bir nemət deyil.\nBir güclü sürgün axtarır varsa, Siz təhlil yolu ilə getmək lazımdır.\nSiz mövzu ekspertlər, eləcə də müştərilər tərəfindən təqdim olunur təhlil yolu ilə getmək tövsiyə olunur.\nhər hansı bir çətinlik olduqda, belə ki, Müştərilər Əlaqə sağ cür verəcək, Əgər belə məhsullar qarşısını almaq olacaq. ekspertlər tərəfindən təqdim Reviews siz müxtəlif məhsulları haqqında geniş məlumat verəcək.\nmüqayisə və analiz pul məhsul üçün bir dəyər almaq üçün faydalı olacaq. Daha da əhəmiyyətlisi, ən yaxşı tələblərinə ehtiyacı olan sürgün almaq mümkün olacaq. maddə alınması sonra hər hansı bir məyusluq və ya narazılıq olmayacaq.\nEarthwise TC70001 ikili ilə gəlir 4 blade polad tines. maşın təklif kəsmə dərinliyi "8.5 edir. 11 "kəsmə eni var. vahid fəaliyyət 120 volt, 60 Hz və 8.5 amper.\nməhsulun ölçüləri "x 14.5" x 20.5 "14.7 var. məhsulun çəkisi 26.9 manat.\nBu güclü maşın fəaliyyət üçün asandır. Lakin, mərkəzi və daxili kəsmə təkər arasında fərq kiçik bitkilərin mess up üçün otaq verir çox yüksək.\nSiz sahəsində up vurdu ot və digər məhsulları aradan qaldırılması üçün ağrılı prosesi vasitəsilə getmək lazımdır. bıçaq əks istiqamətdə dönüşümlü kimi, Siz sahəsi təmizləmək üçün toplaşmaq aradan qaldırılması üçün istəyirəm.\nSiz torpaq geniş performans lazımdır, əgər siz qaz Tiller investisiya istəyirəm bilər.\nEarthwise çəkisi yüngül və hər yerdə onu keçirə bilər. Earthwise ucuz variantdır olsa, Bir effektiv şəkildə maşın istifadə üçün müxtəlif keçmək lazımdır.\nSiz ehtiyatlı planlaşdırma ilə getmək lazımdır ki, beyni ilə siz mess up.\nyer saat bir sıra üçün heç bir çətinlik olmadan çıxış edəcək. mühərrik hər hansı bir güc azalması və ya performans olmayacaq.\nyüngül çəkisi kimi, Əgər hər hansı bir çətinlik olmadan vahid istifadə edə bilər ki, belə ki, bütün istiqamətlərdə doğru təzyiq tətbiq etməlidir.\nSiz dağlıq ərazilərdə yerləşən varsa, Siz Earthwise TC70001 istifadə edə bilərsiniz. Hər hansı bir problem olmadan mal çatdırmaq üçün bütün güc var.\nSiz qaldırmaq və siz maşın bilərlər kimi, Bu dağlıq ərazilərdə işləmək üçün ağır olacaq.\nvahid keçirmək Easy\nbıçaq əks istiqamətdə dönüşümlü deyil\nifrat yüngüllük Çünki, bəzən vahid jump edəcək\nEarthwise TC70001 güclü sürgün edir. Bu, qədər quru torpaq üçün gücü var. Bir az təcrübə ilə, Əgər hər hansı bir çətinlik olmadan məhsul istifadə edə biləcəklər.\nvahid əla güc verir və həmçinin dağlıq ərazilərdə vahid istifadə edə bilərsiniz. maşın yüngüllük asan daşınması üçün böyük bir nemət deyil.\nEarthwise TC70001 Electric Tiller kultivator çıxış TIKLAYIN\nkənd təsərrüfatı, Iş, Gardens, qazon, torpaq, Tiller, Tools, Müvafiq Alimlər Birliyi